Συνέντευξη Πρέσβεως Ελλάδος στην Αλβανία, κας Φιλιππίδου: «Η συγκυρία είναι κατάλληλη, ας μην χαθεί η θετική δυναμική» : Ανιχνεύσεις\n14/2/20\t| 0\t| 0\t| 358 εμφανίσεις\nΠαρασκευή 14 Φεβρουαρίου 2020, 09:21\nΗ αγγλόφωνη ε/φ Albanian Daily News δημοσιεύει σήμερα συνέντευξη της Πρέσβεως της Ελλάδος στην Αλβανία, κας Σοφίας Φιλιππίδου.\nΗ συνέντευξη αποτελεί το βασικό θέμα της εφημερίδας, υπό τον κεντρικό πρωτοσέλιδο τίτλο «Η συγκυρία είναι κατάλληλη, ας μην χαθεί η θετική δυναμική».\nΑκολουθεί σε μετάφραση το σύνολο των ερωταπαντήσεων της συνέντευξης, η οποία καταλαμβάνει δύο σελίδες στην έντυπη έκδοση της A.D.N.:\n-Κυρία Πρέσβυ, πρώτα απ’ όλα σας ευχαριστώ για αυτή τη συνέντευξη στην αρχή της αποστολής σας στα Τίρανα, η οποία έρχεται μετά από μια μακρά καριέρα στο Υπουργείο Εξωτερικών και στη διπλωματία.\nΠρόσφατα συναντήσατε τον Πρόεδρο της Αλβανίας, τον Πρωθυπουργό, τον Πρόεδρο του Κοινοβουλίου και άλλους αξιωματούχους και πραγματοποιήσατε τα πρώτα σας ταξίδια και συναντήσεις με εκπροσώπους της ελληνικής μειονότητας. Μπορείτε να μας πείτε για τις πρώτες εντυπώσεις σας;\nΣας ευχαριστώ που μου δίνετε την ευκαιρία να μοιραστώ μαζί σας τις πρώτες μου εντυπώσεις στην Αλβανία. Χαίρομαι που βρίσκομαι εδώ, ήδη πλέον τρεις μήνες. Η Αλβανία ήταν πάντα ένας τόπος όπου ήθελα να υπηρετήσω και ήταν από τύχη ότι η πρώτη τοποθέτηση στην καριέρα μου δεν ήταν στα Τίρανα. Χαίρομαι που υλοποιήθηκε τώρα, πολλά, πολλά χρόνια αργότερα.\nΈχω δεχθεί ένα πολύ θερμό καλωσόρισμα εδώ, στην Αλβανία. Πρόκειται για ένα οικείο περιβάλλον που κάνει κάποιον να νιώθει σαν στο σπίτι του. Αυτό που θεωρώ ιδιαίτερα ενδιαφέρον είναι ότι παρόλο που οι δύο χώρες μας είναι γείτονες με τόσα πολλά κοινά σημεία, συνειδητοποιώ ότι υπάρχουν πολλά πράγματα που δεν γνωρίζουμε ο ένας για τον άλλο.\nΟι πρώτοι μήνες της θητείας μου εδώ ήταν πολύ γεμάτοι, είναι μια περίοδος εξοικείωσης, μια εντατική μαθησιακή διαδικασία.\nΕν τω μεταξύ, είχα την ευκαιρία να επισκεφθώ τις περιοχές στις οποίες ζουν τα μέλη της Ελληνικής Εθνικής Μειονότητας, η οποία είναι βαθιά ριζωμένη μέσα στην ιστορία. Αυτό, φυσικά, είναι ένα θέμα προτεραιότητας για την Ελλάδα.\nΣυνολικά, νομίζω ότι η Αλβανία είναι μια χώρα με σημαντικές δυνατότητες σε πολλούς τομείς και ανυπομονώ να την ανακαλύψω.\n-Επειδή η Ελλάδα συνεχίζει την ενθαρρυντική παράδοσή της να τοποθετεί γυναίκες πρέσβεις στην Αλβανία, με την επόμενη ερώτησή μου θα ήθελα να σας συγχαρώ για την πρόσφατη εκλογή της πρώτης γυναίκας Προέδρου, της κας Κατερίνας Σακελλαροπούλου. Πώς θα σχολιάζατε αυτή την εκλογή, αυτή την επιλογή που έκανε ο Πρωθυπουργός κ. Μητσοτάκης;\nΈχετε δίκιο, είμαι η δεύτερη γυναίκα Πρέσβυς που τοποθετείται στη σειρά στα Τίρανα. Επιπλέον, η αναπληρώτριά μου είναι γυναίκα. Οι γυναίκες παίζουν σήμερα όλο και σημαντικότερο ρόλο στο ελληνικό Υπουργείο Εξωτερικών, σε αντίθεση με αυτό που συνέβαινε πριν από 27 χρόνια, όταν πρωτοεντάχθηκα στο Υπουργείο.\nΕίμαστε ιδιαίτερα περήφανοι που η Ελλάδα σύντομα, τον Μάρτιο, θα έχει την πρώτη της γυναίκα Πρόεδρο, την κα Σακελλαροπούλου, ανώτατη δικαστή, επικεφαλής του Συμβουλίου της Επικρατείας, του Ανώτατου Διοικητικού Δικαστηρίου. Έλαβε ευρύτατη υποστήριξη κατά τη διάρκεια της ψηφοφορίας στο Κοινοβούλιο. Νομίζω ότι αυτή η επιλογή αντανακλά το πώς η ελληνική κοινωνία έχει γίνει πιο ανοικτή, ενώ αποτελεί αποφασιστικό βήμα προς την κατεύθυνση της ισότητας των φύλων.\nΕίναι ακόμα πιο σημαντικό, καθώς η Ελλάδα θα γιορτάσει το επόμενο έτος 200 χρόνια από τον πόλεμο της ανεξαρτησίας, όταν οι γυναίκες διαδραμάτισαν σημαντικό ρόλο, τόσο ως οικονομικοί υποστηρικτές του ελληνικού αγώνα, όσο και στο ίδιο το πεδίο της μάχης. Ήδη από την αρχαιότητα, οι γυναίκες έπαιζαν πάντα σημαίνοντα ρόλο και αυτό το χαρακτηριστικό έχει διατηρηθεί ανά τους αιώνες. Η τραγική προσωπικότητα της Αντιγόνης στην αρχαία δραματουργία, η οποία αψηφά το Νόμο της Πολιτείας για να τηρήσει τον Ηθικό Νόμο, είναι η πρώτη ισχυρή προσωπικότητα που έρχεται στο νου.\nΘεωρώ επίσης αξιοσημείωτο ότι η κυβέρνηση της Αλβανίας αριθμεί αρκετές γυναίκες Υπουργούς στις τάξεις της.\n-Ένα άλλο ζήτημα που θα ήθελα να θίξω είναι ο σεισμός στην Αλβανία στις 26 Νοεμβρίου και η άμεση βοήθεια και συνεισφορά της Ελλάδας. Ο Υπουργός Εξωτερικών κ. Δένδιας επισκέφθηκε τα Τίρανα και το Δυρράχιο την ίδια ημέρα. Πώς έγινε αντιληπτό αυτό το τραγικό γεγονός στην Ελλάδα, καθώς είναι και εκείνη μια χώρα με υψηλή σεισμική δραστηριότητα;\nΤο να βοηθήσουμε έναν γείτονα σε ανάγκη ήταν το πιο φυσικό πράγμα που μπορούσαμε να κάνουμε. Εξ άλλου, για αυτό υπάρχουν οι φίλοι. Αυτό ακριβώς έδειξε η επίσκεψη του ΥΠΕΞ κ. Δένδια. Χάρη στην άμεση ανταπόκριση της ελληνικής κυβέρνησης, ήμασταν οι πρώτοι που βρεθήκαμε επί τόπου με δύο ομάδες διάσωσης, κατά τις πρώτες πολύ κρίσιμες ώρες μετά τον σεισμό. Στη συνέχεια, παρείχαμε κινητά μαγειρεία, τα οποία τοποθετήθηκαν σε καταυλισμούς για να εξυπηρετήσουμε όσους είχαν ανάγκη, καθώς και μια ομάδα 16 εμπειρογνωμόνων για να αξιολογήσει εάν οι κατοικίες που επλήγησαν από το σεισμό ήταν ακόμα κατοικήσιμες. Την ίδια στιγμή, η επίσημη ανταπόκριση της Ελλάδας συνδυάστηκε με ένα πολύ αυθόρμητο και μαζικό κύμα υποστήριξης από τον κόσμο στην Ελλάδα. Επιπλέον, επειδή η ανοικοδόμηση είναι το πιο δύσκολο έργο, ενόψει της διάσκεψης δωρητών της 17ης Φεβρουαρίου στις Βρυξέλλες, εξακολουθούμε να εξετάζουμε τρόπους για να συνεχίσουμε την υποστήριξή μας.\nΠράγματι, όπως είπατε, η Ελλάδα είναι μια χώρα με σεισμική δραστηριότητα και ως εκ τούτου έχουμε υποχρεωθεί να αναπτύξουμε εκτεταμένη τεχνογνωσία σε τομείς όπως η αξιολόγηση σεισμικού κινδύνου, η αντισεισμική κατασκευή, η προστασία μνημείων κλπ. Είμαστε έτοιμοι να μοιραστούμε αυτήν την τεχνογνωσία μας με τους εταίρους μας.\n-Πώς θα αξιολογούσατε την τρέχουσα κατάσταση μεταξύ Ελλάδας και Αλβανίας; Ποια είναι τα ισχυρά σημεία και σε ποιους τομείς υπάρχει περιθώριο βελτίωσης;\nΟι σχέσεις μεταξύ των δύο χωρών βρίσκονται σε πολύ καλό επίπεδο. Υπήρξαν πρόσφατα επαφές σε επίπεδο Πρωθυπουργών, ο Υπουργός Εξωτερικών της Ελλάδας βρέθηκε επίσης εδώ. Και οι δύο πλευρές έχουν δεσμευτεί για την περαιτέρω ανάπτυξη των διμερών σχέσεων, κάτι που είναι και το προφανές. Πιστεύω ότι υπάρχουν ευκαιρίες για την περαιτέρω ανάπτυξη των συναλλαγών, προκειμένου να διερευνηθούν νέοι δρόμοι που θα ενισχύσουν την συνεργασία, περιλαμβανομένου και του τομέα της οικονομίας. Τώρα που η ελληνική οικονομία βρίσκεται σε θετική τροχιά, είναι καιρός οι ελληνικές επιχειρήσεις να ανακτήσουν το χαμένο έδαφος και να κερδίσουν ξανά τη θέση τους ως ηγέτες και ως η κύρια ατμομηχανή για ολόκληρη την περιοχή της Νοτιοανατολικής Ευρώπης. Οι μεταρρυθμίσεις που συνδέονται με την ευρωπαϊκή πορεία της Αλβανίας μπορούν να διαδραματίσουν σημαντικό ρόλο ως προς την προώθηση ενός πιο ελκυστικού περιβάλλοντος.\nΟι σχέσεις Ελλάδας – Αλβανίας είναι στενά συνδεδεμένες και συχνά πολύπλοκες. Όπως ανέφερα στην αρχή της συνέντευξης, μερικές φορές προκαλεί έκπληξη το γεγονός ότι παρά την εγγύτητα και τους στενούς δεσμούς, έχουμε ακόμα πολλά να μάθουμε ο ένας για τον άλλον. Νομίζω ότι αυτή είναι μια προσπάθεια που αξίζει να αναληφθεί, καθώς θα μπορούσε επίσης να βοηθήσει στην εξάλειψη των παρερμηνειών και της δυσπιστίας, που πολλές φορές είναι άστοχες και ρηχές.\n-Μπορείτε να επεκταθείτε λίγο σχετικά με το επίπεδο των σχέσεων και τις εξελίξεις που θέλετε να δείτε στην Αλβανία στο τέλος της θητείας σας, ως προς τη διμερή συνεργασία και τους δεσμούς;\nΘα ήθελα να δω τις διμερείς σχέσεις να προχωρούν μπροστά σε όλα τα επίπεδα. Θα ήθελα να δω την Αλβανία να σημειώνει πρόοδο στις βασικές μεταρρυθμίσεις που απαιτούνται για την έναρξη των ενταξιακών διαπραγματεύσεων με την Ευρωπαϊκή Ένωση. Είναι σαφές ότι το μέλλον της Αλβανίας βρίσκεται στην Ευρώπη. Η Ελλάδα, ως το παλαιότερο κράτος-μέλος της ΕΕ στην περιοχή, υποστήριζε ανέκαθεν την ευρωπαϊκή πορεία της Αλβανίας. Όλα τα σημαντικά ορόσημα, η αναγνώριση της ευρωπαϊκής προοπτικής το 2003, με την ατζέντα της Θεσσαλονίκης, η απόδοση του καθεστώτος υποψήφιας χώρας το 2014, υλοποιήθηκαν υπό την προεδρία της Ελλάδας στην ΕΕ.\nΠροκειμένου να μην χαθεί η δυναμική της διαδικασίας διεύρυνσης και των απαιτούμενων μεταρρυθμίσεων, η Ελλάδα ανέλαβε εκ νέου πρωτοβουλίες για τη σύγκληση υπουργικών συναντήσεων με τη συμμετοχή της Αλβανίας και της Βόρειας Μακεδονίας (στις Βρυξέλλες τον Δεκέμβριο, στη Θεσσαλονίκη στις 24 Φεβρουαρίου), προκειμένου να συζητήσουμε πώς οι δύο γείτονές μας μπορούν να προχωρήσουν στην ευρωπαϊκή ατζέντα τους, καθώς και να στείλουμε ένα σαφές μήνυμα ότι η ευρωπαϊκή προοπτική των χωρών των Δυτικών Βαλκανίων είναι πολύ σημαντική, ειδικά για τις χώρες της ΕΕ στην περιοχή.\nΑναμφίβολα, οι μεταρρυθμίσεις θα επηρεάσουν θετικά την Αλβανία και θα λειτουργήσουν προς όφελος του λαού της. Ο χρόνος είναι ώριμος, όχι μόνο λόγω των αποφάσεων που βρίσκονται μπροστά μας όσον αφορά την ευρωπαϊκή πορεία της χώρας, αλλά και λόγω της φάσης ανοικοδόμησης μετά τον σεισμό του Νοεμβρίου 2019. Σε κάθε κρίση υπάρχει και μια ευκαιρία. Μια ευκαιρία για να διορθωθούν αντικίνητρα και αδυναμίες που μπορούν να επηρεάσουν δυσμενώς και το επιχειρηματικό κλίμα. Τα περιουσιακά δικαιώματα αποτελούν ένα τέτοιο παράδειγμα. Θα ήταν μια χαμένη ευκαιρία να μην αξιοποιηθεί αυτή η στιγμή για να οικοδομηθούν στέρεα θεμέλια προς όφελος της ίδιας της χώρας, του λαού της, αλλά και της περιοχής συνολικά.\n« ΠΟΥ ΟΔΗΓΟΥΝΤΑΙ ΟΙ ΕΛΛΗΝΟΤΟΥΡΚΙΚΕΣ ΣΧΕΣΕΙΣ\nΗ Τουρκία αποσύρει δυνάμεις από τα σύνορα με Εβρο -Τις στέλνει στη Συρία »\n29/9/20\t| 0\t| 0\t| 104 εμφανίσεις\n29/9/20\t| 0\t| 0\t| 98 εμφανίσεις\n© 2020 Ανιχνεύσεις\t| Statistics: 168 SQL queries done. Page generation took 0.856 seconds.


Συνάντηση των Σερραίων δημάρχων για την κατασκευή και συντήρηση εγκαταστάσεων καταφυγίων των αδέσποτων ζώων – infoserres.com\nPosted on 18/02/2020 - 3:33:00 AM by Neoklis in ΑΥΤΟΔΙΟΙΚΗΣΗ\nΣύσκεψη μεταξύ των Δημάρχων της Περιφερειακής Ενότητας Σερρών πραγματοποιήθηκε το μεσημέρι της Δευτέρας, 17 Φεβρουαρίου, στην πόλη των Σερρών, στο κτήριο της πρώην ΤΕΔΚ.\nΚύριο θέμα, ήταν η πρόσκληση του Προγράμματος «ΦΙΛΟΔΗΜΟΣ ΙΙ», που έχει να κάνει με την κατασκευή και συντήρηση εγκαταστάσεων καταφυγίων των αδέσποτων ζώων. Γι’ αυτόν το λόγο, πέραν των Δημάρχων, το «παρών» έδωσαν και οι αρμόδιοι για το θέμα Αντιδήμαρχοι.\nΣτη συνάντηση, αποφασίστηκε από κοινού η υποβολή προτάσεων για το «ΦΙΛΟΔΗΜΟΣ ΙΙ». Με το Δήμο Σερρών να έχει ήδη υποβάλει τη δική του πρόταση, ύψους 300.000 ευρώ, θα ακολουθήσουν οι προτάσεις των υπόλοιπων έξι Δήμων της Π.Ε. Σερρών, διότι, όπως χαρακτηριστικά ανέφερε το Δήμαρχος Σερρών, Αλέξανδρος Χρυσάφης, το θέμα πρέπει να αντιμετωπιστεί συνολικά.\nΜέσω σχετικής προγραμματικής συμφωνίας, αποφασίστηκε ότι, ως μητροπολιτικός, ο Δήμος Σερρών θα δώσει στους υπόλοιπους Δήμους την απαραίτητη τεχνική στήριξη, ούτως ώστε τα Δημοτικά Συμβούλια να πάρουν τις αποφάσεις και να τηρηθούν οι διαδικασίες για την υποβολή των προτάσεων.\nΠαράλληλα, ως μέλος του Διοικητικού Συμβουλίου της ΚΕΔΕ, ο Δήμαρχος Σερρών δεσμεύτηκε να μεταφέρει στο Δ.Σ. του οργάνου το αίτημα για παράταση του Προγράμματος «ΦΙΛΟΔΗΜΟΣ ΙΙ» – το οποίο λήγει στα τέλη του Φλεβάρη – ούτως ώστε να προλάβουν όλοι οι Δήμοι να συμμετάσχουν.\nΑναφορικά με το θέμα, ο Αλέξανδρος Χρυσάφης εξέφρασε την αισιοδοξία του, δηλώνοντας στα σερραϊκά ΜΜΕ τα εξής: «Πιστεύω ότι, μέχρι το τέλος του μήνα, θα υποβληθούν επτά προτάσεις, σ’ ένα συνολικό ποσό που θα ξεπερνά τα 2.000.000 ευρώ για το Νομό Σερρών. Το ζητούμενο όμως, είναι να αντιμετωπιστεί το πρόβλημα των αδέσποτων, το οποίο υπάρχει παντού. Δεν έχει νόημα να υπάρχει μόνο ένα καταφύγιο στο Δήμο Σερρών, διότι όλοι οι πόροι που θα δίδονται απ’ το Δήμο Σερρών και τους υπόλοιπους Δήμους θα πέφτουν σ’ ένα βαρέλι δίχως πάτο. Θέλουμε να αντιμετωπίσουμε το πρόβλημα συνολικά: όχι μόνο με τη δημιουργία καταφυγίων αδέσποτων ζώων, αλλά και με πολιτικές οι οποίες θα μειώσουν τη ροή των αδέσποτων: απ’ τα δεσποζόμενα, απ’ τις κτηνοτροφικές μονάδες, απ’ τους κυνηγούς, απ’ όλες δηλαδή τις πηγές που τα δημιουργούν. Προωθούμε πολιτικές στείρωσης και υιοθεσιών, που θα βοηθήσουν στο να μειωθεί ο αριθμός που έχουμε στην πόλη και στα χωριά».\nΤέλος, ο κ. Χρυσάφης δεν παρέλειψε να αναφέρει πως, αν και ο Δήμος Σερρών σηκώνει το μεγαλύτερο βάρος στο Νομό στο θέμα των αδέσποτων, οι υπόλοιποι Δήμαρχοι δείχνουν την αλληλεγγύη τους στην πράξη, τόσο με τη συμεμτοχή τους στο Πρόγραμμα «ΦΙΛΟΔΗΜΟΣ ΙΙ», όσο και με μια συνολική στρατηγική, που και οι επτά άντρες θα εφαρμόσουν από κοινού.\nPrevious Previous post: Δήμος Βισαλτίας : Διακοπές ρεύματος σε Νικόκλεια και Αγία Παρασκευή\nNext Next post: Αλλάζει ο καιρός – Έρχονται βροχές και καταιγίδες\nΔήμος Σερρών : Ανταλλαγή τεχνογνωσίας με το Δήμο Lecce\nΔήμος Σερρών : Συνέντευξη τύπου Πέτρου Αγγελίδη\nΔΗΠΕΘΕ Σερρών : Συνέντευξη τύπου της Σοφίας Μπιτζίδου


Εξασθενές χρώμιο… τώρα και στα τρόφιμα! | tail -f /var/log/rouvas\nHome > Uncategorized\t> Εξασθενές χρώμιο… τώρα και στα τρόφιμα!\nΕξασθενές χρώμιο… τώρα και στα τρόφιμα!\n29 September 2010 rouvas\tLeave a comment Go to comments\nΌπως αναφέρεται στην ηλεκτρονική έκδοση της εφημερίδας “ΤΑ ΝΕΑ”,\nΠΛΟΥΣΙΑ ΣΕ… νικέλιο και χρώµιο, σε συγκεντρώσεις – ρεκόρ διαπιστώθηκε ότι ήταν καρότα, κρεµµύδια και πατάτες από την ευρύτερη περιοχή του Ασωπού. Οπως έδειξε έρευνα του Εργαστηρίου Χηµείας Τροφίµων του Πανεπιστηµίου Αθηνών, από 400% έως και 926% µεγαλύτερες συγκεντρώσεις σε νικέλιο και από 200% έως 300% σε χρώµιο βρέθηκαν σε οπωροκηπευτικά προϊόντα από την ευρύτερη περιοχή του Ασωπού σε σχέση µε δείγµατα από µη ρυπασµένες περιοχές. Η έρευνα έγινε στα πλαίσια µεταπτυχιακού προγράµµατος. Τα δείγµατα που αναλύθηκαν συλλέχθηκαν από αθηναϊκά σούπερ µάρκετ και αφορούν καρότα, κρεµµύδια και πατάτες που ανέγραφαν ότι προέρχονται από τη Θήβα και τα Οινόφυτα, περιοχές στις οποίες έχει ανιχνευθεί καρκινογόνο εξασθενές χρώµιο και άλλοι επικίνδυνοι ρύποι να υπερβαίνουν τα ανώτατα επιτρεπόµενα όρια.\nΝα κάνουμε μποϋκοτάζ προϊόντων Θήβας γενικώς;\nΟικονομική Αποτίμηση ΔΕΚΟ Περαίωσης συνέχεια


Στο «κόκκινο» τουρισμός και λιανεμπόριο - Νέα μέτρα στο τραπέζι - Δημοκρατική της Ρόδου\n29 Σεπτεμβρίου 2020 12:47 μμ | news room\nΣχέδια για την στήριξη μικρών επιχειρήσεων, που πλήττονται από τα τοπικά περιοριστικά μέτρα, έχουν κατατεθεί στο τραπέζι του οικονομικού επιτελείου καθώς ειδικά ο κλάδος της μικρής λιανικής, του λιανεμπορίου και της οικονομίας της φιλοξενίας (τουρισμός – εστίασης) είναι σε δύσκολη καμπή και δύσκολα θα δουν «άσπρη» μέρα τους επόμενους μήνες.\nΉδη χτες ο πρόεδρος του Συνδέσμου Ελληνικών Τουριστικών Επιχειρήσεων (ΣΕΤΕ) κ. Γιάννης Ρέτσος απέστειλε επιστολή στα υπουργεία Οικονομικών και Εργασίας όπου έθετε επί τάπητος 6 μέτρα για τη στήριξη των τουριστικών και ξενοδοχειακών επιχειρήσεων. «Βαδίζοντας προς το τέλος μιας πρωτόγνωρης για όλους μας τουριστικής περιόδου, κατά τη διάρκεια της οποίας τα έσοδα των περισσότερων από τις τουριστικές επιχειρήσεις που επαναλειτούργησαν ήταν δραματικά μειωμένα και ενόψει των δύσκολων μηνών που έχουμε μπροστά μας, κρίνεται απαραίτητο, προκειμένου να μπορέσουν οι τουριστικές επιχειρήσεις να επιβιώσουν και να διατηρηθούν οι θέσεις εργασίας, να γίνουν συγκεκριμένες συμπληρώσεις – διορθώσεις στα πράγματι σημαντικά μέτρα που έχουν νομοθετηθεί κατά τη διάρκεια της πανδημίας» ανέφερε ο κ. Ρέτσος που πρότεινε συγκεκριμένα μέτρα στήριξης της εργασίας και της ρευστότητας των επιχειρήσεων, όπως επιδότηση εργοδοτικών εισφορών για 12μηνης λειτουργίας τουριστικές επιχειρήσεις, συνέχιση της υποχρεωτικής μείωσης μισθωμάτων, τουλάχιστον όπου εκμισθωτής είναι το δημόσιο, δυνατότητα παράτασης της προθεσμίας πληρωμής των δόσεων, ειδική μέριμνα και επιπλέον ενίσχυση με την επιστρεπτέα προκαταβολή για τις μικρές τουριστικές επιχειρήσεις, παράταση της προθεσμίας λήξης, εμφάνισης και πληρωμής των αξιογράφων.


Εμφάνιση 21 έως 40 (από 137 προϊόντα) Top of page Αποτελέσματα: [<< Προηγ.] 1 2 3 4 5 ... [Επομ. >>]\nΚωδικός προϊόντος: 105719\nΚωδικός προϊόντος: 141168\nΚωδικός προϊόντος: 141169\nΈθνος και ΛΑ.Ο.Σ\nΥπότίτλος : Νέα άκρα δεξιά και λαϊκισμός\nΣυγγραφέας: Τσιράς, Στάθης\nΚωδικός προϊόντος: 178776\nΈνας νέος δρόμος για τον σοσιαλισμό\nΣυγγραφέας: Παπακωνσταντίνου, Αναστάσιος\nΚωδικός προϊόντος: 102573\nΆρθρα στα Ενθέματα της Κυριακάτικης Αυγής\nΚωδικός προϊόντος: 133174\nΥπότίτλος : Στο δρόμο για τη λαϊκή μεταπολίτευση\nΚωδικός προϊόντος: 178781\nΑδιέξοδα του νεοφιλελευθερισμού και κοινωνικά κινήματα στην εποχή της παγκοσμιοποίησης\nΣυγγραφέας: Λιούσης, Νίκος Πάγκαλος, Θεόδωρος\nΚωδικός προϊόντος: 96560\nΣυγγραφέας: Οκαλιόβα - Σταυρακάκη, Σύλβια\nΚωδικός προϊόντος: 107827\nΕπιμελητής: Παπαρούνης, Μιχάλης\nΚωδικός προϊόντος: 127047\nΣυγγραφέας: Γεωργιάδου, Βασιλική\nΚωδικός προϊόντος: 134757\nΣυγγραφέας: Hainsworth, Paul Συλλογικό έργο Anderson, Jørgen Gool Backer, Susann Bjørklund, Tor Cox, Michael, Professor Durham, Martin Gallagher, Tom Van Holsteyn, Joop Markotich, Stan Morrow, Duncan Mudde, Cas Shafir, Michael Shearman, Peter Swyngedouw, Marc Eatwell, Roger\nΜεταφραστής: Αθανασίου, Θανάσης\nΕπιμελητής: Hainsworth, Paul Γεωργιάδου, Βασιλική\nΚωδικός προϊόντος: 43231\nΣυγγραφέας: Faun, Feral\nΣειρα: The Anarchist Subculture\nΚωδικός προϊόντος: 115368\nΕυρωπαϊκά αυτόνομα κοινωνικά κινήματα και η αποαποικιοποίηση της καθημερινής ζωής\nΣυγγραφέας: Katsiaficas, George\nΚωδικός προϊόντος: 170484\nΠεριγραφή Είδους: Βιβλίο Οι μεγάλοι, λοιπόν, σκέφτονται και εκφράζονται συχνά με τρόπους μη ορθολογικούς. Τους λες εσύ πώς να λύσουν το πρόβλημά τους αλλά εκείνοι μονάχα φωνάζουν, γκρινιάζουν ή απλώς κάθονται άπρακτοι και περιμένουν. Η Αριστερά το κάνει αυτό σε ακόμα μεγαλύτερο βαθμό από ό,τι οι μεγάλοι, βυθισμένη στις μνήμες τ... ...\nΚωδικός προϊόντος: 88930\nΗ αριστερά, η δημοκρατία και η κοινωνική Ευρώπη\nΠεριγραφή Είδους: Βιβλίο Λεπτομέρειες Είδους: Βιβλίο Κωδικός προϊόντος: 5473\nΗ αριστερή σκέψη στην Αμερική του 20ου αιώνα\nΠραγματώνοντας τη χώρα μας\nΣυγγραφέας: Rorty, Richard\nΜεταφραστής: Χατζόπουλος, Θάνος


Αργολίδα: Σαρώνει ο κυκλώνας - 1 αγνοούμενος και εκκένωση οικισμού - Solygeiablog\nSolygeiablog Αργολίδα Αργολίδα: Σαρώνει ο κυκλώνας - 1 αγνοούμενος και εκκένωση οικισμού\nΑργολίδα: Σαρώνει ο κυκλώνας - 1 αγνοούμενος και εκκένωση οικισμού\n9:00 μ.μ. Αργολίδα\nΤεράστιες είναι οι καταστροφές στην Αργολίδα καθώς πλημμύρες «σαρώνουν» την περιοχή....\nΑπό την έντονη βροχόπτωση έχουν ξεχειλίσει τρία ποτάμια, Ο οικισμός Νέα Κίος εκκενώνεται ενώ υπάρχει και ένας αγνοούμενος.\nΕιδικότερα, σε εξέλιξη είναι οι αναζητήσεις αστυνομίας και πυροσβεστικής για ένα άνδρα στην περιοχή της Νέας Κίου ο οποίος αγνοείται και τον αναζητούν οι συγγενείς του. Επίσης, επιχείρηση της πυροσβεστικής είναι σε εξέλιξη στον δρόμο από Μύλους προς Κιβέρι σε οικία όπου κινδυνεύουν άτομα.\nΣύμφωνα με τις πρώτες πληροφορίες, το ποτάμι που περνάει στην περιοχή έχει σπάσει και τα νερά έχουν τον δρόμο εγκλωβίζοντας αυτοκίνητα στα οποία βρίσκονται άνθρωποι, ενώ τα οχήματα της πυροσβεστικής δυσκολεύονται να προσεγγίσουν λόγω της ορμής των υδάτων.\nΟ Ζορμπάς 'σφυροκοπά' το Άργος: 10 απεγκλωβισμοί - Η έκκληση του δημάρχου\nΝα αφήσουν τις εστίες τους και να μεταβούν με ασφάλεια στο ξενοδοχείο Αργώ στην πλατεία καλεί ο δήμαρχος Άργους Δ. Καμπόσος τους κατοίκους της Νέας Κίου, μετά την υπερχείλιση του ποταμού Ξεριάς. Μέχρι αυτήν την ώρα οι Πυροσβεστικές δυνάμεις που επιχειρούν στην περιοχή έχουν απεγκλώβίσει τουλάχιστον δέκα άτομα. Πληροφορίες που δεν έχουν επαληθευτεί επίσημα μιλούν για έναν αγνοούμενο. Πολλά σπίτια έχουν πλημμυρίσει.\nΤα νερά από το ποτάμι έχουν κατακλύσει τους γύρω δρόμους στο ύψος του ΟΣΕ και ξεχύνονται προς το κέντρο της πόλης, ενώ η Ινάχου και η Καρπετοπούλου έχουν σοβαρό πρόβλημα με τα φρεάτια να μην μπορούν να δεχθούν το όγκο των νερών\nΗ αστυνομία έχει διακόψει την κυκλοφορία στην είσοδο του Άργους από το Ναύπλιο στο ύψος του Αγίου Βασιλείου.\nΠηγή: iefimerida.gr / news247.gr


Παπαϊωάννου Βασιλική_Ερασιτέχνες καλλιτέχνες.pdf (5.398Mb)\nΚαλλιτέχνες -- Ελλάδα ; Τέχνη -- Μελέτη και διδασκαλία -- Ελλάδα ; Τέχνη -- Κοινωνικές απόψεις ; Συνεχιζόμενη εκπαίδευση -- Ελλάδα ; Άτυπη εκπαίδευση\nΕρασιτέχνης καλλιτέχνης ; Εποικοδομητισμός ; Άτυπη εκπαίδευση ; Μη τυπική εκπαίδευση ; Το συνεχές της μάθησης ; Τύποι της μάθησης ; Τέχνη ; 21ος αιώνας ; Πολιτισμός ; Amateur artist ; Constructivism ; Informal education ; Non-formal education ; Continuous learning ; Types of learning ; Art ; 21st century ; Culture\nΟ σκοπός της παρούσας έρευνας είναι η καταγραφή και η ανάλυση των απόψεων των ερασιτεχνών καλλιτεχνών, προκειμένου να διερευνηθούν οι εκπαιδευτικές διαδρομές μέσα από τις οποίες συγκροτούν την καλλιτεχνική τους ταυτότητα, καθώς και οι αντιλήψεις τους σχετι κά την αξία αλλά και το ρόλο της πολιτιστικής τους παραγωγής. Τα ερευνητικά ερωτήματα που επιχειρήθηκε να απαντηθούν είναι τα παρακάτω:  Με ποιες διαδικασίες φθάνει ο ερασιτέχνης καλλιτέχνης να μαθαίνει το αντικείμενο της τέχνης του;  Ποια αξία αποδίδει ο ερασιτέχνης καλλιτέχνης στο προϊόν της δημιουργίας του;  Ποιο ρόλο (κοινωνικό, εκπαιδευτικό, αισθητικό, πολιτικό, κλπ) θεωρεί ο ερασιτέχνης καλλιτέχνης ότι επιτελεί η εν γένει ερασιτεχνική καλλιτεχνική δραστηριότητα; Η έρευνα ακολούθησ ε την ποιοτική προσέγγιση και για τη συλλογή των δεδομένων χρησιμοποιήθηκε η ημιδομημένη συνέντευξη. Το δείγμα αφορούσε 10 ερασιτέχνες καλλιτέχνες, με διαφορετικά μεταξύ τους χαρακτηριστικά (καλλιτεχνικό αντικείμενο, έτη ενασχόλησης, εκπαιδευτικό υπόβαθρο , ηλικία), που δραστηριοποιούνται στην πόλη της Ελευσίνας Τα ευρήματα της έρευνας αποκαλύπτουν την αφοσίωση του ερασιτέχνη καλλιτέχνη στο αντικείμενο της τέχνης του, με το οποίο συνδέεται συναισθηματικά, όχι τόσο γιατί τον ενδιαφέρει το τελικό αποτέλεσμα όσο η κοινωνική πλευρά της μάθησης, που την αντιλαμβάνεται ως μία μακρά μαθησιακή διαδικασία. Η καλλιτεχνική του πορεία στηρίζεται στη σχεσιακή, βιωματική και εγκαθιδρυμένη μάθηση, άλλοτε είναι αυτοκαθοδηγούμενη και άλλοτε συμπτωματική και σιωπηλή. Οι νέ ες τεχνολογίες συμβάλουν πολυεπίπεδα στην καλλιτεχνική του δραστηριοποίηση, ενώ η παρουσία του συντελεί στην πολιτιστική ενδυνάμωση του τόπου του.\nThe purpose of this research is to record and analyze the views of amateur artists in order to explore the educational paths through which they form their artistic identity as well as their perceptions of the value and the role of their cultural production. The research questions that were attempted to be answered are the following: 1. By what procedures does the amateur artist reach the subject of his art? 2. What value does the amateur artist attribute to the product of his creation? 3. What role (social, educational, aesthetic, political, etc.) does the amateur artist consider to be an amateur artistic activity in general? The survey followed the qualitative approach and the semi structured interview was used to collect the data. The sample consisted of 10 amateur artists with different characteristics (artistic subject, years of occupation, educational background, age) active in the city of Elefsi na. The findings of the research reveal the dedication of the amateur artist to the subject of his art, with which he is emotionally associated, not because he is interested in the end result, but because he likes the social aspect of learning, which he perceives as a long learning process. His artistic career is based on relational, experiential and established learning, sometimes self guided and sometimes symptomatic and silent. New technologies contribute to multilevel in its artistic activity, while i ts presence contributes to the cultural empowerment of its place.\nΑριθμός Εισαγωγής: 012468-012469 cd


Νέα συστήματα της ΙBM επιταχύνουν τη μεταφορά δεδομένων κατά 9,5 φορές γρηγορότερα – EuroKerdos Magazine\nΗ ΙΒΜ πρόσφατα ανακοίνωσε την επόμενη γενιά συστημάτων Power, τα οποία ενσωματώνουν το νέο επεξεργαστή IBM Power9. Eιδικά σχεδιασμένα για περιβάλλοντα όπου εκτελούνται υψηλών απαιτήσεων υπολογιστικά φορτία με στόχο την υποστήριξη εργασιών τεχνητής νοημοσύνης, τα νέα συστήματα POWER9 μπορούν να επιταχύνουν τους χρόνους εκπαίδευσης της λειτουργίας Deep Learning κατά περίπου 4 φορές σε σύγκριση με τα συστήματα x86, επιτρέποντας στους οργανισμούς να σχεδιάσουν ταχύτερα εφαρμογές τεχνητής νοημοσύνης (ΑΙ) επιτυγχάνοντας μεγαλύτερη ακρίβεια στα αποτελέσματα.\nΩς αποτέλεσμα, οι data scientists μπορούν να σχεδιάσουν ταχύτερα εφαρμογές, όπως λειτουργίες deep learning για την εξαγωγή γνώσης στην επιστημονική έρευνα μέχρι την ανίχνευση απάτης σε πραγματικό χρόνο και την ανάλυση πιστωτικού κινδύνου.\nΗ τεχνολογία Power9 βρίσκεται στην καρδιά των νέων, υπό υλοποίηση υπερυπολογιστικών συστημάτων «Summit» του US Department of Energy και «Sierra», τα οποία αναμένεται να είναι οι ισχυρότεροι υπερυπολογιστές παγκοσμίως, ενώ επίσης έχει αξιοποιηθεί ευρέως στα Data Centers της Google.\nTags:\tIBM, technology


29 Σεπ, 2020 grevenamedia1admin Δυτ. Μακεδονία, Ειδήσεις 0\nΕνημέρωση των μελλών του ΔΣ του ΕΒΕ Κοζάνης πραγματοποιήθηκε την Κυριακή 27/09/2020 από τον Σύνδεσμο Επενδυτών Φωτοβολταϊκών Περιφέρειας Δυτ. Μακεδονίας για το πρόγραμμα «ΤΟΠΙΚΕΣ ΕΝΕΡΓΕΙΑΚΕΣ ΚΟΙΝΟΤΗΤΕΣ ΔΥΤΙΚΗΣ ΜΑΚΕΔΟΝΙΑΣ» Κατά τη διάρκεια της ενημέρωσης παρουσιάστηκε … Περισσότερα\nΑναβρασμός επικρατεί στα σχολεία της χώρας, με τους μαθητές να έχουν προχωρήσει σε καταλήψεις ζητώντας μεγαλύτερες αίθουσες, μικρότερο αριθμό μαθητών στις τάξεις και επαρκές προσωπικό καθαριότητας. Σύμφωνα με τα τελευταία στοιχεία ο αριθμός των … Περισσότερα\n29 Σεπ, 2020 grevenamedia1admin Χωρίς κατηγορία 0\nΣυμμετοχή της ΕΦΑ Κοζάνης στις Ευρωπαϊκές Ημέρες Πολιτιστικής Κληρονομιάς (ΕΗΠΚ) 2020, με θέμα «Ψηφιακή περιήγηση στην ιστορία της πόλης της Κοζάνης». Δείτε το βίντεο:\nΥπάρχουν αναφορές και δεδομένα που σχετίζουν το υψηλό ιικό φορτίο του SARS-CoV-2 με τη θνησιμότητα, μεταξύ του γενικού πληθυσμού ασθενών με COVID-19. Ωστόσο, δεν υπάρχουν αντίστοιχα δεδομένα για την σημασία του ιικού φορτίου στην … Περισσότερα\nΤο ημερολόγιο έδειχνε 27 Αυγούστου του 1829 όταν ο πρώτος Ελληνας πατούσε το πόδι του στην Αυστραλία. Ηταν ο Αντώνης Μανώλης, ένας καπετάνιος από την Υδρα, που έφτανε στους Αντίποδες εξόριστος, καταδικασμένος από τη … Περισσότερα\nΤα Γρεβενά μας είναι μία μικρή γωνιά της χώρας μας και όμως όπως έλεγαν οι προπάτορές μας… «ουκ εν τω πολλώ το ευ», δεν έχει καμία απολύτως σημασία ότι είναι μικρή γεωγραφική περιοχή. Όταν … Περισσότερα\n29 Σεπ, 2020 grevenamedia1admin Γρεβενά, Χωρίς κατηγορία 0\n«Ενισχύονται οι πιστώσεις για την πρόσληψη επιπλέον εκπαιδευτικού και ειδικού εκπαιδευτικού και ειδικού βοηθητικού προσωπικού για την ομαλή λειτουργία των εκπαιδευτικών δομών, τη σχολική χρονιά 2020-2021, δεδομένων και των αυξημένων αναγκών λόγω κορονοϊού», ανέφερε … Περισσότερα\nΤην παράταση έως τις 9 Οκτωβρίου 2020 της ηλεκτρονικής υποβολής των Αναλυτικών Περιοδικών Δηλώσεων (ΑΠΔ) για συγκεκριμένες κατηγορίες αποφάσισε το ΔΣ του Ηλεκτρονικού Εθνικού Φορέα Κοινωνικής Ασφάλισης (e-ΕΦΚΑ) στη σημερινή συνεδρίασή του. Συγκεκριμένα, αποφασίστηκε … Περισσότερα\nΤις επιχειρήσεις που πλήττονται από την πανδημία και δικαιούνται την έκπτωση 40% του ενοικίου και για το μήνα Σεπτέμβριο καθόρισε το υπουργείο Οικονομικών. Πρόκειται για επιχειρήσεις που δραστηριοποιούνται στους κλάδους του τουρισμού, της εστίασης, … Περισσότερα\nH 29η Σεπτεμβρίου είναι η 272η ημέρα του έτους κατά το Γρηγοριανό ημερολόγιο (273η σε δίσεκτα έτη). Υπολείπονται 93 ημέρες. ☀ Ανατολή ήλιου: 07:19 – Δύση ήλιου: 19:10 🌔 Σελήνη 12.5 ημερών Γεγονότα 61 … Περισσότερα\n28 Σεπ, 2020 grevenamedia1admin Δυτ. Μακεδονία, Πολιτιστικά 0\nΗ Ευρωπαϊκή Εβδομάδα Κινητικότητας (European Mobility Week), η οποία διοργανώνεται κάθε χρόνο από το 2002 με πρωτοβουλία της Ευρωπαϊκής Επιτροπής, έχει καθιερωθεί ως ο σημαντικότερος θεσμός σε Ευρωπαϊκό επίπεδο σχετικά με την προαγωγή βιώσιμων … Περισσότερα\n28 Σεπ, 2020 grevenamedia1admin Ειδήσεις, Ελλάδα 0\nΟι μαθητές μπορεί να ξεκίνησαν τη νέα σχολική χρονιά με «δώρα» ένα παγούρι και μια υφασμάτινη μάσκα, όμως στην πράξη το οικονομικό κόστος του «στοιχήματος» να μη… φωλιάσει ο SARS-CoV-2 στις αίθουσες το επωμίζονται … Περισσότερα\nΓια την κατάσταση στα σχολεία λόγω κοροναϊού, τις καταλήψεις αλλά και τις προσλήψεις αναπληρωτών καθηγητών μίλησε σήμερα η υπουργός Παιδείας Νίκη Κεραμέως. Όπως είπε η μεγάλη εικόνα είναι ότι μαθητές και εκπαιδευτικοί εφαρμόζουν με … Περισσότερα\n28 Σεπ, 2020 grevenamedia1admin Γρεβενά, Ειδήσεις 0\n2-1 έληξε το φιλικό ματς Α.Ο. Σειρήνα – Ελπίδες Καρδίτσας. Τα γκολ για τη Σειρήνα που φέτος αγωνίζεται στην Β’ Εθνική, πέτυχαν η Αγγελίδου Αναστασία και η Κελεμένι Χριστίνα ενώ για τις Ελπίδες η … Περισσότερα\nΟι αρχαίοι πρόγονοί μας στις παραστάσεις του θεάτρου είχαν εισαγάγει προς χρήση των ηθοποιών – υποκριτών την προσωπίδα, μάσκα στα νεοελληνικά. Με την πάροδο του χρόνου η λέξη υποκριτής έπαψε να δηλώνει τον ηθοποιό … Περισσότερα\nΟΑΕΔ: Σύμφωνα με πληροφορίες οι πληρωμές για το επίδομα ανεργίας και την κυβερνητική πρωτοβουλία για δίμηνη παράταση αναμένεται να γίνουν στο τέλος της επόμενης εβδομάδας. Την επέκταση όλων των επιδομάτων ανεργίας που έληξαν Ιούνιο, Ιούλιο … Περισσότερα\nΗ Ευρωπαϊκή Κεντρική Τράπεζα προετοιμάζεται για το τέλος των μετρητών στις συναλλαγές, διερευνώντας τις προοπτικές έκδοσης του ψηφιακού ευρώ. Όταν πριν μερικά χρόνια βλέπαμε σε ταινίες επιστημονικής φαντασίας να μην χρησιμοποιούνται μετρητά, αλλά μόνο … Περισσότερα\nΑυθαίρετα: Τελευταία ευκαιρία για τη νομιμοποίησή τους – Έρχονται «τσουχτερά» πρόστιμα. Η νομιμοποίηση των αυθαιρέτων της κατηγορίας 5, όπως όλα δείχνουν θα λήξει οριστικά στις 30 Σεπτεμβρίου, αφού η ηγεσία του υπουργείου Περιβάλλοντος εμφανίζεται αμετακίνητη από την … Περισσότερα\nΌπως πάντα, η… μεταφορά στη χειμερινή ώρα, θα πραγματοποιηθεί τα ξημερώματα της τελευταίας Κυριακής του Οκτωβρίου. Φέτος, αυτή η Κυριακή είναι στις 25 Οκτωβρίου όταν και οι δείκτες των ρολογιών θα πάνε μία ώρα πίσω. … Περισσότερα\n28 Σεπ, 2020 grevenamedia1admin Ειδήσεις, Ελλάδα, Πολιτικά 0\nΗ κυβέρνηση το ξορκίζει, οι λοιμωξιολόγοι και οι επιστήμονες έχουν σημάνει συναγερμό, η αγορά το τρέμει και το οικονομικό επιτελείο προσπαθεί να προβλέψει τις συνέπειές του στην οικονομία, τις επιχειρήσεις και τα νοικοκυριά. Με … Περισσότερα\nΤι κι αν ο αριθμός των κρουσμάτων χτες ήταν αισθητά μικρότερος από το Σάββατο, η ανησυχία των ειδικών όσων αφορά τα ημερήσια κρούσματα και κυρίως τον μέσο όρο ηλικίας τους παραμένει. Ειδικότερα ο μέσος … Περισσότερα\n28 Σεπ, 2020 grevenamedia1admin Δυτ. Μακεδονία, Ειδήσεις, Κοζάνη 0\nΑνακοινώνεται ότι λόγω προσωρινής βλάβης της υδρευτικής γεώτρησης ΤΚ Γουλών, η οποία υποστηρίζει και το υδρευτικό σύστημα ΤΚ Ρυμνίου -Κοζάνης, οι οικισμοί υδροδοτούνται προσωρινά από εφεδρική γεώτρηση η οποία δεν χρησιμοποιείται για παροχή νερού … Περισσότερα\n28 Σεπ, 2020 grevenamedia1admin Δυτ. Μακεδονία, Ειδήσεις 0\nΜε 5.356.640 € χρηματοδοτεί η Περιφέρεια Δυτικής Μακεδονίας τη στήριξη των Μονάδων Υγείας του δημοσίου και φορέων του Υπουργείου Υγείας για τις ανάγκες πρόσληψης ειδικευμένου και λοιπού ανθρώπινου δυναμικού του τομέα υγείας για την … Περισσότερα\n28 Σεπ, 2020 grevenamedia1admin Γρεβενά, Ειδήσεις, Πολιτικά 0\nΣυνεδριάζει το Δημοτικό Συμβούλιο Γρεβενών την Τετάρτη 30 Σεπτεμβρίου στις 19:00, στην αίθουσα συνεδριάσεων του Δήμου Γρεβενών. Η συνεδρίαση θα διεξαχθεί ΔΙΑ ΖΩΣΗΣ ΚΕΚΛΕΙΣΜΕΝΩΝ ΤΩΝ ΘΥΡΩΝ, επισημαίνοντας ότι εφαρμογή έχουν οι εκδοθείσες υγειονομικές διατάξεις … Περισσότερα\nΤο 5G έρχεται και μαζί του φέρνει ένα πλήθος εφαρμογών που αλλάζουν την καθημερινή λειτουργία των πολιτών και των πόλων, των επιχειρήσεων και κάθε οικονομικής δραστηριότητας. Η εκτίμηση της αγοράς ότι οι πρώτες εφαρμογές … Περισσότερα


Αισιοδοξία Χρυσοχοΐδη για την κατάσταση στα πύρινα μέτωπα σε Βίλια και Κερατέα\n17-08-2021 • 21:18μμ\nUPD: 18-08-2021 • 0:36πμ\nΕνεργοποιήθηκε η υπηρεσία Copernicus της Ευρωπαϊκής Ένωσης για την άμεση χαρτογράφηση των περιοχών των Βιλίων και του Λαυρίου\nΟριοθετημένη είναι, πλέον, η φωτιά στη Λαυρεωτική (Κερατέα), σύμφωνα με τα όσα ανακοίνωσε στο πλαίσιο της αποψινής ενημέρωσης για τις φωτιές ο υπουργός Προστασίας του Πολίτη, Μιχάλης Χρυσοχοΐδης, επισημαίνοντας, παράλληλα, πως ισχυρές πυροσβεστικές δυνάμεις παραμένουν στο σημείο, για το ενδεχόμενο αναζωπυρώσεων.\n«Καλύτερη» χαρακτήρισε ο υπουργός και την κατάσταση στα Βίλια, όπου, όπως είπε, οι δυνάμεις πυρόσβεσης αντιμετώπισαν πολλές αναζωπυρώσεις, ενώ τόνισε πως και σε αυτή την περίπτωση επί τόπου παραμένουν ισχυρές δυνάμεις. Στο Λαύριο, σημείωσε, επιχείρησαν 19 εναέρια μέσα και στα Βίλια 21 εναέρια μέσα, ενώ, αναφερόμενος στους λόγους που δεν πέταξε το Beriev, ο κ. Χρυσοχοΐδης διευκρίνισε πως «λόγω συμπλήρωσης ωρών πτήσης, βρισκόταν σε προγραμματισμένη συντήρηση, που έγινε πιο ενδελεχής μετά το δυστύχημα στην Τουρκία».\nΣε άλλο σημείο της ενημέρωσης ο υπουργός Προστασίας του Πολίτη ανέφερε ότι το τελευταίο 24ωρο εκδηλώθηκαν 50 νέες δασικές πυρκαγιές, ενώ μαζί με αυτές που ξέσπασαν τις προηγούμενες ημέρες η Πυροσβεστική διαχειρίζεται 98 πυρκαγιές. Όπως τόνισε, όλοι πρέπει να παραμένουμε σε επιφυλακή, καθώς οι συνθήκες που ευνοούν την εκδήλωση πυρκαγιών θα παραμείνουν και τις επόμενες ημέρες.\nΑναλυτικά οι δηλώσεις Χρυσοχοΐδη:\nΣτη Λαυρεωτική, η πυρκαγιά είναι πλέον οριοθετημένη με μικρές ενεργές καύσεις εντός της περιμέτρου της, γι αυτό οι πυροσβεστικές δυνάμεις παραμένουν ισχυρές ενώ μέχρι το τελευταίο φως επιχείρησαν περιοδικά 8 ελικόπτερα και 4 αεροσκάφη μαζί με τα 2 Ilyushin Il-76 κυρίως για την ασφάλεια της πυρκαγιάς.\nΣτα Βίλια η κατάσταση έχει βελτιωθεί. Σήμερα καθ όλη την διάρκεια της ημέρας αντιμετωπίσαμε αρκετές αναζωπυρώσεις. Τις πρώτες πρωινές ώρες πραγματοποιήθηκε η προληπτική και οργανωμένη απομάκρυνση των τροφίμων από το γηροκομείο “ΠΑΝΑΓΙΑ ΦΑΝΕΡΩΜΕΝΗ”. Στις 06:20 τα ξημερώματα, ενημερώθηκαν με μήνυμα μέσω του 112 οι κάτοικοι των οικισμών Θέα, Πανόραμα, Παλαιοχώρι, Παλαιοκούνδουρα και Άγιος Σωτήρας, προκειμένου να εκκενώσουν προς ασφαλή κατεύθυνση.\nΠαραμένουν ισχυρές οι δυνάμεις και σήμερα επιχειρούν 370 πυροσβέστες με 9 ομάδες πεζοπόρων τμημάτων, 130 οχήματα και το Κινητό Επιχειρησιακό Κέντρο ΟΛΥΜΠΟΣ. Μαζί μας στο μέτωπο της πυρκαγιάς βρίσκονται δυνάμεις του Ευρωπαϊκού μηχανισμού Πολιτικής Προστασίας και συγκεκριμένα 143 πυροσβέστες με 46 οχήματα από την Πολωνία. Μετά την ενεργοποίηση του Σχεδίου Δευκαλίων ο Ελληνικός Στρατός παρέχει συνδρομή με 40 στελέχη ως πεζοπόρο τμήμα αλλά και με χωματουργικά μηχανήματα.\nΤις τελευταίες ημέρες παρακολουθούμε διάφορα δημοσιεύματα. Θα πρέπει λοιπόν να διευκρινίσουμε ότι, σύμφωνα με τα τηρούμενα στοιχεία, η κινητοποίηση όλων των δυνάμεων που χρειάστηκε να επέμβουν για την αντιμετώπιση των δύο πυρκαγιών ήταν άμεση.\nAναφορικά με τη συμμετοχή των εναερίων μέσων στις 2 χθεσινές πυρκαγιές, σας γνωρίζουμε ότι, στο Λαύριο επιχείρησαν 19 εναέρια μέσα και στα Βίλια 21 εναέρια μέσα.\nΌσον αφορά τη συμμετοχή του Beriev-200 στις χθεσινές πυρκαγιές, το συγκεκριμένο αεροσκάφος λόγω συμπλήρωσης 50 ωρών πτήσης, βρισκόταν σε προγραμματισμένη συντήρηση από τις 13 Αυγούστου και ώρα 06:08 και μάλιστα, αυτή η συντήρηση έγινε πιο ενδελεχής, λόγω του ατυχήματος που προηγήθηκε στην Τουρκία σε ιδίου τύπου αεροσκάφος.\nΤις πυροσβεστικές δυνάμεις και στις δύο (2) πυρκαγιές συντονίζει ο Αρχηγός του Πυροσβεστικού Σώματος Αντιστράτηγος Στέφανος Κολοκούρης.\nΔείτε επίσης: Αναζωπυρώσεις σε Κερατέα και Παγγαίο – Μαίνεται η μάχη για οριοθέτηση της μεγάλης πυρκαγιάς στα Βίλια (video)\nΕνεργοποίηση #CopernicusEMS για άμεση χαρτογράφηση 🛰 περιοχών σε #Βίλια & #Λαύριο που έχουν πληγεί από 🔥 🔗 https://t.co/xd6W5fjLCo\nActivation of @CopernicusEMS for the immediate mapping 🛰 of the areas in #Vilia & #Lavrio affected by #wildfires 🔗 https://t.co/d9PFkspUMX pic.twitter.com/dSVMLMn32k


Α.Σ.Σ. Αμαλιάδας: Κλειδώνει την άνοδο με Κρήνη | Εφημερίδα Πρωινή\nΑ.Σ.Σ. Αμαλιάδας: Κλειδώνει την άνοδο με Κρήνη\nΤη νίκη που θα τον φέρει με το ένα πόδι στην Α1 ΕΣΚΑΗ ψάχνει την Τετάρτη το απόγευμα στο Κλειστό της Ήλιδας, ο Α.Σ.Σ. Αμαλιάδας.\nΑντίπαλος η ομάδα της Κρήνης που δίνει τη δική της μάχη πρώτα για την σωτηρία και έπειτα για τα πλέι-οφ.\nΈτσι ενδεχόμενη νίκη του Α.Σ.Σ. Αμαλιάδας θα τον φέρει τρεις νίκες μπροστά από την Γαλήνη κάτι που θα είναι πολύ δύσκολο να ανατραπεί στις υπόλοιπες 7 αγωνιστικές του πρωταθλήματος.\nΟ αγώνας θα αρχίσει στις 18:00 στο Κλειστό της Ήλιδας και θα τηρηθεί ενός λεπτού σιγή εις μνήμην του αδικοχαμένου Σπύρου Θωμά, του εύζωνα της προεδρικής φρουράς και αθλητή πολλών ομάδων της ΕΣΚΑΗ.\n«Όλη η οικογένεια του Α.Σ.Σ. Αμαλιάδας εκφράζει τα θερμά συλλυπητήρια στην οικογένεια του Σπύρου. Ο λεβέντης σας, το διαμάντι σας, το παράδειγμα ήθους αθλητή θα είναι πάντα στις μνήμες μας», αναφέρει η ανακοίνωση του αμαλιαδίτικου συλλόγου.\n« Με Αργολίδα οι Μικτές Ηλείας\nΜπαντμιντον/Φιλαθλητικός: Καλή εμφάνιση και 31 μετάλλια στην Κρέστενα »


Γιώργος Σκαμπαρδώνης: Η σάτιρα είναι το αντίδοτο σε κάθε είδους φανατισμό - Ειδήσεις - νέα - Το Βήμα Online\nΤο μυθιστόρημα της χρονιάς (;) έρχεται από τη Θεσσαλονίκη και το έγραψε ο Γιώργος Σκαμπαρδώνης, ένας από τους σημαντικότερους διηγηματογράφους της χώρας.\n8 Απριλίου 2016, 10:36 Ενημερώθηκε: 10 Απριλίου 2016, 05:45\nΤο μυθιστόρημα της χρονιάς (;) έρχεται από τη Θεσσαλονίκη και το έγραψε ο Γιώργος Σκαμπαρδώνης, ένας από τους σημαντικότερους διηγηματογράφους της χώρας. «Ο «Υπουργός» ξεκίνησε ως αρχική ιδέα το 2007. Η κρίση σοβούσε, αλλά δεν είχε ξεσπάσει σ’ όλο της το συναρπαστικό μεγαλείο. Η συγγραφή πέρασε από πολλά στάδια – ξανάγραψα το βιβλίο δέκα φορές απ’ την αρχή, το πετσόκοψα και γυαλοχάρτισα ανηλεώς, μέχρι να ‘ρθει να χωνέψει, να βρει τον εαυτό του» είπε ο ίδιος μιλώντας αποκλειστικά στο «Βήμα», απ’ όπου ήδη το 2011 έκανε λόγο για ένα εγχείρημα (που τότε φάνταζε) ελκυστικό. Η αναμονή άξιζε τον κόπο. Το αποτέλεσμα, εν προκειμένω, ξεπερνά τις προσδοκίες. Γιατί;\nΟ,τι αντιλαμβανόμαστε ως πραγματικότητα σ’ αυτόν τον όμορφο, παράξενο, μα και παράλογο τόπο είναι μια μυθοπλασία από μόνη της. Επομένως κάθε σοβαρή λογοτεχνική απόπειρα να αναπαρασταθεί αυτή (με ρεαλισμό, φέρ’ ειπείν) είναι εξόχως δύσκολη και προσκρούει σε κάτι που μάλλον την υπερβαίνει. Τούτο φαίνεται ότι ο 63χρονος βραβευμένος συγγραφέας το έχει συνειδητοποιήσει σε όλη του την περίπλοκη έκταση, σε όλη του την κωμικοτραγική ένταση. Αν υποθέσουμε πως ο περιπετειώδης τραγέλαφος του σύγχρονου νεοελληνικού βίου (ας περιοριστούμε μόνο στις αρχές του 21ου αιώνα) περίμενε κάποιον να τον καταγράψει, να τον αδράξει δηλαδή και να τον ξεψαχνίσει με μια απρόσμενη ματιά, με «την περισκοπική αντίληψη του τζογαδόρου» για παράδειγμα, τότε έχουμε βάσιμες υποψίες να πιστεύουμε ότι (προσώρας) τον βρήκε.\nΑν ο κόσμος (της σημερινής Ελλάδας) παραμένει ένα συμπαγές και μυστηριώδες μόρφωμα που ανθίσταται στα περισσότερα εγχειρίδια της παραδεδεγμένης γνώσης, τότε η στρατηγική που ακολουθεί ο Γιώργος Σκαμπαρδώνης στο νέο του (αγρίως σατιρικό) μυθιστόρημα, υπό τον απίθανο τίτλο «Υπουργός νύχτας», είναι απολύτως υποψιασμένη και ως επί το πλείστον διεμβολιστική. Πρωταγωνιστής του είναι ένας νεκροθάφτης που γίνεται μαφιόζος και κατόπιν πολιτικός, υψηλά ιστάμενος μάλιστα, στο κυβερνητικό πόστο της κακομοίρας της Ανάπτυξης. «Θέλησα να βρω έναν σχιζοειδή ήρωα, χωρίς πίστη, άρα χωρίς προκατάληψη. Να έχει το ιδεολόγημα της μη ιδεολογίας. Η σκέψη του, η όρασή του, να είναι αυτάρκης, κλειστή, αυστηρώς προσωπική, μέσα αλλά και σε σταθερή απόσταση απ’ την κοινωνία, γεγονός που θα εξασφάλιζε και την ειρωνική του αντίληψη».\nΟ 54χρονος Γιάννης Μπεχτσής ή Πρίμο, αποτυχημένος αρχιτέκτων και λάτρης του καζίνου «με το δικό του σύστημα σκέψης», είναι πλέον κληρονόμος και ιδιοκτήτης του γραφείου τελετών «Η έσχατη φροντίδα». Εχει μια νεκροφόρα, μια μαύρη Ολντσμομπιλ του ’65, και τους υπαλλήλους (τρεις έμπιστους άνδρες) τους αποκαλεί «κόρακες». Ο ένας απ’ αυτούς, ο Γεδεών, είναι δηκτικά παρατηρητικός. «Κοίτα να δεις κορμιά φακλανιζέ. Κοίτα να δεις πόσο άσκημη φυλή γίναμε. Μας κατέστρεψαν τα σαλάμια και το αλκοόλ» αποφαίνεται καθώς περνάνε, μαζί με το αφεντικό του, από μια παραθαλάσσια γωνιά της Μακεδονίας.\nΚάποια μέρα διακρίνεται στο μαγαζί «ένα χαρτοκιβώτιο σε μέγεθος «ΝΟΥΝΟΥ», κλειστό, πάνω στον πάγκο, δίπλα στην είσοδο». Το μακάβριο πακέτο είναι το προανάκρουσμα της τριπλής παράλληλης πορείας που πρόκειται να χαράξει ο Πρίμο, ένας άντρας (επί της ουσίας) μοναχικός, ένας ήρωας που ζει μέσα σε μια θαυμαστή (δικής του κοπής) αναισθησία και έχει ένα μεγάλο πάθος, τον τζόγο.\n«Ψάχνοντας θυμήθηκα πως είχα γνωρίσει τέτοιους τύπους όταν για διάστημα κάποιων χρόνων, ως φοιτητής, χαρτόπαιζα. Διάλεξα έναν-δύο μασίφ χαρτοπαίχτες που ζούσαν μόνο για την τράπουλα και όλες οι άλλες εκφάνσεις της ζωής τούς φαίνονταν αδιάφορες, φαιδρές, άνευ σημασίας. Ζούσαν σαν αδειούχοι της ανυπαρξίας. Η αντίληψή τους προσέγγιζε αθέλητα τον Παράλογο Ανθρωπο του Καμύ, τη βαθιά αίσθηση της ορφάνιας, της παραφροσύνης των πραγμάτων, της έλλειψης νοήματος αλλά και του παιγνίου ως μάταιου αυτοσκοπού. Εφτιαξα απ’ αυτούς τους αυτοκαταστροφικούς χαρτοπαίχτες έναν δικό μου ήρωα που διασχίζει την κοινωνία ως εντελώς ξένος. Στο βιβλίο εκφράζεται απλά, αλλά πίσω του, πέραν του Μύθου του Σίσυφου, υπάρχει και ο Ηράκλειτος που λέει ότι «Ο αιώνας είναι ένα παιδί που παίζει ζάρια». Μέσα απ’ τη διαδρομή και την όραση του ήρωα φωταγωγείται τραγικά και ειρωνικά όλο αυτό που ζούμε τα τελευταία χρόνια, αλλά βέβαια μεταπλασμένο, προβαλλόμενο σε ένα λογοτεχνικό Αντιπέραν. Δεν σερβίρω τα κουκιά, αλλά το μεταφυσικό τους κουκόζουμο» εξήγησε ο Γιώργος Σκαμπαρδώνης.\nΒέβαια το μυθιστόρημά του «είχε και πολύ δύσκολη έρευνα, βαθύ ρεπορτάζ, γιατί ο ήρωας κινείται κατά πολύ στον αθέατο χώρο του σκληρού υποκόσμου, των γραφείων κηδειών, των έσχατων λαμπρών σκυλάδικων της επαρχίας, του τράφικινγκ και άλλων. Το όλο εγχείρημα είναι κατά κάποιον τρόπο προέκταση των προηγούμενων μυθιστορημάτων μου, που κινούνται θεματικά κυρίως στα κατώτερα στρώματα και στον υπόκοσμο, ιδίως του «Πολύ βούτυρο στο τομάρι του σκύλου» (2006), αλλά ο «Υπουργός» έχει βαθύτερη, πολλαπλή, αν και κυρίως πολιτική και υπαρξιακή στόχευση. Και αυτοσαρκαστική, βεβαίως. Βαράει μια στο καρφί και μια στο δάχτυλο» συνέχισε ο συγγραφέας.\nΣε κάποιο από τα δρομολόγιά του ο Πρίμο συναντά, κοντά στο άγαλμα του Λέοντα της Αμφίπολης, έναν παλιό φίλο με τον οποίο μοιράζονται ένα κοινό παρελθόν, από τα φοιτητικά τους χρόνια στην Ιταλία (και τις ακροαριστερές της οργανώσεις). Ο αρχαιολόγος Αρίστος δεν αρκείται στον μισθό του δημοσίου υπαλλήλου. Τα καθήκοντά του έχουν επεκταθεί (και το εισόδημά του έχει αυξηθεί) στο σκοτάδι της παρανομίας, έχει γίνει ο υπαρχηγός του Μιλτιάδη Θεοδωράτου, ενός αυταρχικού τύπου που αναρριχήθηκε σε μια κοινωνία κακοφορμισμένων θεσμών, μέσα από την τοκογλυφία, τη λαθρεμπορία και το νταβατζιλίκι. Ο περί ου ο λόγος «Υπουργός νύχτας» που επιδίδεται μόνο σε «μορφωμένα πράματα», που πλέον βήχει σαν να πρόκειται να ξεψυχήσει ανά πάσα στιγμή, κινεί τα νήματα των ποικίλων δραστηριοτήτων από μια απομακρυσμένη γωνιά του Κιλκίς, από το φρούριό του, «σε νεοπλουτίστικο βλαχομπαρόκ στιλ, επιδεικτικό, ποιοτικό κιτς, κάτι σαν συγκεχυμένη ταξική συνείδηση».\nΕχει, ασφαλώς, και εσωτερική πισίνα ο άνθρωπος: στα νερά της ζει ο Περικλής, ένας κροκόδειλος μετρίου μεγέθους, ο οποίος καθημερινά σιτίζεται με νωπά κοτόπουλα! Μια συνωμοσία σε βάρος του γίνεται ο καταλύτης της υπόθεσης, με τον Πρίμο να εμπλέκεται σε απίστευτες καταστάσεις – ο αναγνώστης άλλοτε ξεσπά σε κακαριστά γέλια και άλλοτε νιώθει να τον μαγκώνει μια τρυφερή μελαγχολία.\n«O Πρίμο είναι μια τρελή πεταλούδα παγιδευμένη στα δημόσια ουρητήρια. Στον δικό του καθρέφτη, που έχει το σχήμα του μηδενός, αντανακλώνται τα καλυμμένα Τίποτα, η ταλάντωση της οδύνης, οι γομαρομοδίστρες και οι λυσσασμένες καρδιές ενός όζοντος περίγυρου που οδεύει μοχθηρός, ιδιοτελής, χαρωπός, γεμάτος αυταπάτες προς το Πουθενά. Διαπιστώνοντας την τεράστια έκταση της τυχαιότητας, καταλαβαίνει πως αυτή νοθεύει τη λογική ερμηνεία των πραγμάτων. Ο σκοπός δεν υπάρχει παρά ως επινόηση. Ούτε ο Θεός, παρά ως επίκληση. Τελικά κερδίζει η γκανιότα του Χρόνου. Μόνο ο έρωτας εξανθρωπίζει τον Πρίμο, πρόσκαιρα, τον εκτρέπει προς κάποια κανονικότητα, του δίνει μια επικίνδυνη ευκαιρία. Ο αντι-ιδεαλισμός του ήρωα, η αυτάρκεια, η άρνησή του να ενταχθεί, ο κυνισμός του δρουν μέσα στην αφήγηση ως διαλυτικό της αμεριμνησίας και των διαβρωμένων θεσμών. Ολοι σχεδόν οι πέριξ, αλλά και ο ίδιος, δοκιμάζονται και ξεγυμνώνονται, μέσα απ’ τη δική του όραση και στάση. Ο λασπωμένος πάτος, η απληστία, η αρπαγή, η σαθρή κοινωνική τάξη, η έλλειψη ιεραρχιών και αξιοκρατίας, ο στενός σύνδεσμος του υπόκοσμου με την έννομη ασφάλεια, η διαπήδηση του ήρωα από τη μαφία στην πολιτική, απ’ το τράφικινγκ στη θέση ενός κορυφαίου υπουργού, παρουσιάζονται ειρωνικο-τραγικά. Καταδεικνύονται έμμεσα η έλλειψη ελέγχου και αντιστάσεων μιας ξέφραγης κοινωνίας που ανταμείβει τα λάθη, η διαφθορά, η παθογένεια των επιδοτήσεων στην επαρχία, τα επικά σκυλάδικα, η σπατάλη, ο νεοπλουτισμός και η Υβρις ενός κόσμου που οδεύει απτόητος προς τη Μεγάλη Κρίση. Ο Πρίμο λέει: Δεν φταίει μόνο το τσεκούρι, αλλά και το δέντρο».\nΟ Γιώργος Σκαμπαρδώνης στήνει ένα συναρπαστικό μυθιστόρημα, στραγγίζοντας τα πιο νόστιμα ζουμιά της γλωσσικής μας παράδοσης. «Κατά τη δική μου άποψη το γερό μυθιστόρημα χρειάζεται ανυπερθέτως έναν ξεχωριστό βασικό ήρωα, μια απρόσμενη ιστορία, πρωτότυπη ματιά, πολλούς δεύτερους αντιστικτικούς χαρακτήρες, δολοφονική γλώσσα, ρυθμό που σε πιάνει απ’ τον γιακά, ή χαλαρώνει κατά περίσταση, ειδική δομή και ύφος. Τα πάντα τελικά, ή κυρίως, είναι το ύφος, ο ρυθμός και η γλώσσα – χωρίς να λείπει φυσικά και η ουσία. Τα δύο οφείλουν να μοιχεύονται μεταξύ τους στον μέγιστο βαθμό. Επειτα, θεωρώ ότι απαιτείται κάποια σχετική ποικιλία τόνων, πέρα απ’ τον κυρίαρχο, δηλαδή η πιθανή, περιορισμένη κύμανση από το δραματικό στο κωμικό, με διάφορες δοσολογίες, κι απ’ το λυρικό ή απ’ το σκληρά τραγικό ως την ευτραπελία. Δύσκολα διαβάζω μονοτονικά αφηγήματα, όπου όλα είναι αποκλειστικώς τραγικά, σοβαρά και δυστυχισμένα ή μόνο κωμικά και αστεία – η ζωή εξάλλου η ίδια δεν είναι καθόλου έτσι. Δεν είναι μασημένο σνίτσελ. Δεν θα μπορούσαμε να την αντέξουμε αν ήταν έτσι, αν και στη λογοτεχνία όλα είναι πιθανά και επιτρεπτά. Επίσης με ενδιαφέρει να αναδεικνύω αθέατες πλευρές της κοινωνίας ή του ατόμου, το μεγαλείο και την ποταπότητα, να δείχνω τα εσώτερα νερά, τις σκοτεινές κρύπτες, τις κύστες, περιοχές που διαφεύγουν συνήθως απ’ τον καθημερινό άνθρωπο. Αλλά πάντα, και τελικά, με συγκατάβαση, παραδεχόμενος έμμεσα τη δική μου συνενοχή, δείχνοντας μετριοπάθεια, αν όχι, σε κάποιον βαθμό, κατανόηση, ή ακόμα και συγχώρηση. Κλείνω δηλαδή τους λογαριασμούς. Βάζω νερό στο παράπονο».\nΚαι επειδή σ’ αυτή τη χώρα πολύς λόγος γίνεται για τη σάτιρα (που είναι κάτι άλλο από τον χαβαλέ και την πλάκα), ο Γιώργος Σκαμπαρδώνης βάζει τα πράγματα στη θέση τους. «Σάτιρα είναι η εντελώς προσωπική, ειδική ματιά που αποφλοιώνει τις βεβαιότητες των ευρέως παραδεδεγμένων. Τα βάζει με τους βοναπαρτισμούς του Τίποτα. Με εκείνους που σπέρνουν ποπ-κορν κι ελπίζουν να φυτρώσουν καλαμποκιές. Με τη σκωρίαση των ιδεών. Με τον δεσποτισμό του κορέκτ. Δείχνει πού άρπαξε το σασί. Πότε δίπλωσε η νταλίκα.\nΗ σάτιρα είναι το αντίδοτο σε κάθε είδους φανατισμό. Αποκαθηλώνει τα ξόανα και δείχνει τη θεατρικότητα της ισχύος. Απογυμνώνει, και τελικά εξανθρωπίζει, μας φέρνει στα ίσα μας. Η προπέτειά της θέλει να διατρυπήσει έγκαιρα οτιδήποτε μπορεί να εξελιχθεί ή έχει εξελιχθεί σε Υβριν. Είναι κάτι πολύ βαθύτερο του επιφανειακά κωμικού, αφού καταδεικνύει την ψευδή τάξη και την τραγωδία μας ανάστροφα, αλλά με απροσδόκητα, ευάρεστα μέσα, που αφήνουν όμως ως επίγευση τη χαρμολύπη, τη στυφή πίκρα, στοχεύοντας στη χαμογελαστή, πλην οδυνηρά βαθύτερη αυτοσυνείδηση» υπογράμμισε ο ίδιος με ακονισμένη οξυδέρκεια.\nΚαι τέλος, ιδού πώς σκέφτεται ο Γιώργος Σκαμπαρδώνης τον εαυτό του σε σχέση με αυτό που κάνει και με την Ελλάδα. «Για μένα «πατρίδα» είναι η βαθιά, ιερή αγάπη για τον τόπο και τον λαό, υπερ-ταξικά, στο σύνολό του. Είναι η γλώσσα κατ’ εξοχήν, και η συνείδηση της αιματηρής διαδρομής του Γένους μέσα στην περιπέτεια της Ιστορίας. Το μεγαλείο και τα λάθη του, οι τρελές αστοχίες και οι απίθανες εξάρσεις του, οι Ποιητές και οι καθημερινές θυσίες όλων των ανώνυμων, ή μη, ανθρώπων που είναι η ραχοκοκαλιά του, η όντως ψυχή και το βαθύτερο Πνεύμα του, το οποίο χρηματίζει και τη δική μας έμπνευση».


20/4: Ενδιάμεση υποστηρικτική εξέταση στο πλαίσιο του μαθήματος «Πολιτικές της Ευρωπαϊκής Ένωσης»\nΣτο πλαίσιο διδασκαλίας του μαθήματος «Πολιτικές της Ευρωπαϊκής Ένωσης» ανακοινώνεται ότι την Παρασκευή 20 Απριλίου προγραμματίζεται ενδιάμεση υποστηρικτική εξέταση με χαρακτήρα γραπτής προόδου. Η φύση της προόδου είναι προαιρετική, όμως λόγω του υποστηρικτικού της χαρακτήρα («πριμοδότηση» τελικού βαθμού στο μάθημα, καλύτερη κατανόηση μέρους της ύλης και λιγότερη πίεση στην εξεταστική του Ιουνίου) συνιστάται ιδιαίτερα η συμμετοχή των φοιτητριών/φοιτητών. Ως ύλη ορίζεται η διδαχθείσα μέχρι τις διακοπές του Πάσχα (δηλ.\nΔιαβάστε περισσότερα για 20/4: Ενδιάμεση υποστηρικτική εξέταση στο πλαίσιο του μαθήματος «Πολιτικές της Ευρωπαϊκής Ένωσης»\nΕργαστήριο Παρασκευής για το μάθημα "Ποσοτικές μέθοδοι στις κοινωνικές επιστήμες"\nΕνημερώνονται οι φοιτητές που παρακολουθούν το εργαστήριο για το μάθημα "Ποσοτικές μέθοδοι στις κοινωνικές επιστήμες" κάθε Παρασκευή ότι λόγω μεγάλης προσέλευσης των φοιτητών το εργαστήριο θα γίνεται πλέον:\nΚάθε Παρασκευή 12:00-13:15 για τους φοιτητές με επώνυμο που αρχίζει από Α-Μ\nΚάθε Παρασκευή 13:30-15:00 για τους φοιτητές με επώνυμο που αρχίζει από Ν-Ω\nΔιαβάστε περισσότερα για Εργαστήριο Παρασκευής για το μάθημα "Ποσοτικές μέθοδοι στις κοινωνικές επιστήμες"\nΜεταφορά παράδοσης στο μάθημα Σύγχρονα Θέματα Δημοκρατίας\n'Το μάθημα Σύγχρονα Θέματα Δημοκρατίας θα πραγματοποιηθεί την Τρίτη 13 Μαρτίου, 3-6μμ, αίθουσα 3Δ, αντί της Πέμπτης 15 Μαρτίου, λόγω ερευνητικής εργασίας του διδάσκοντα'\nΔιαβάστε περισσότερα για Μεταφορά παράδοσης στο μάθημα Σύγχρονα Θέματα Δημοκρατίας\nEργασία στο μάθημα «Ουτοπίες και Πολιτική Φαντασία στην Νεοτερικότητα» (ΚΕΟΕ16)\nΌσοι/ σες σκοπεύουν να παρουσιάσουν εργασία στο μάθημα «Ουτοπίες και Πολιτική Φαντασία στην Νεοτερικότητα» (ΚΕΟΕ16), καλούνται τη Δευτέρα 12/3, είτε κατά τη διάρκεια του μαθήματος είτε αμέσως μετά στις ώρες συνεργασίας [ 12-2 στο γραφείο της Εγνατίας 46] για την οριστικοποίηση των θεμάτων.\nΔιαβάστε περισσότερα για Eργασία στο μάθημα «Ουτοπίες και Πολιτική Φαντασία στην Νεοτερικότητα» (ΚΕΟΕ16)\nΑλλαγή ημερομηνίας μαθήματος Κλάσικη Κοινωνική Θεωρία της 13/3\nΤο μάθημα Κλάσικη Κοινωνική Θεωρία της Τρίτης 13 Μαρτίου θα διεξαχθεί τη Δευτέρα 12 Μαρτίου στις 15:00 στην αίθουσα Β.\nΔιαβάστε περισσότερα για Αλλαγή ημερομηνίας μαθήματος Κλάσικη Κοινωνική Θεωρία της 13/3\nΣχετικά με το μάθημα "Σύγχρονη ευρωπαϊκή ιστορία"\nΤο μάθημα "Σύγχρονη ευρωπαϊκή ιστορία" θα γίνει κανονικά την Πέμπτη 8 Μαρτίου στις 09.00-12.00.\nΚαλούνται να το παρακολουθήσουν και όσοι φοιτητές του πρώτου τμήματος το έχασαν λόγω της στάσης εργασίας της Τετάρτης.\nΔιαβάστε περισσότερα για Σχετικά με το μάθημα "Σύγχρονη ευρωπαϊκή ιστορία"\nΟι φοιτητές του Τμήματος Πολιτικών Επιστημών για να ορκιστούν ως πτυχιούχοι πρέπει να έχουν συμπληρώσει 50 μαθήματα συνολικά (38 υποχρεωτικά και 12 επιλογής) και να υποβάλλουν ΔΗΛΩΣΗ ΟΡΚΩΜΟΣΙΑΣ μετά την ανακοίνωση του αποτελέσματος του τελευταίου μαθήματός τους.\nΔΗΛΩΣΗ ΟΡΚΩΜΟΣΙΑΣ μπορούν να υποβάλλουν στη Γραμματεία του Τμήματος από Τρίτη 06.03.2018 έως και Τετάρτη 14.03.2018, κατά τις ώρες 12:00-13:00μ.μ.\nΔιαβάστε περισσότερα για Ημερομηνία ορκωμοσίας και δικαιολογητικά\nΔηλώσεις μαθημάτων για το εαρινό εξάμηνο\nΔείτε ανακοίνωση σχετικά με την δήλωση μαθημάτων για το εαρινό εξάμηνο:\nΔιαβάστε περισσότερα για Δηλώσεις μαθημάτων για το εαρινό εξάμηνο\nΔικαιούχοι ανταποδοτικών υποτροφιών 2018\nΣύμφωνα με απόφαση Συγκλήτου αριθ. 2954/ 27-2-2018 Δικαιούχοι των Ανταποδοτικών Υποτροφιών του έτους 2018 ως τακτικοί προπτυχιακοί υπότροφοι είναι :\n1. Γιαννάκης Αναστάσιος\n2. Φαντίδου Δήμητρα\n3. Αναγνώστου Αλεξία\nΚαι ως αναπληρωματικοί προπτυχιακοί υπότροφοι:\n5. Μάντζας Ιωάννης\nΔιαβάστε περισσότερα για Δικαιούχοι ανταποδοτικών υποτροφιών 2018\nΠρακτική Άσκηση - Νέα δεδομένα (ανάθεση εργασιών την 1/3)\nΌπως έχει γίνει γνωστό με παλαιότερη ανακοίνωση για το παρόν (εαρινό) εξάμηνο δεν δόθηκαν θέσεις αμοιβόμενης πρακτικής στο Τμήμα μας με την έννοια της απασχόλησης σε φορείς. Όποιος επιλέξει να κάνει πρακτική δεν είναι υποχρεωμένος να απασχοληθεί με ωράριο υπηρεσίας και παράλληλα δεν υπάρχει αμοιβή. Παράλληλα όμως μπορεί να επιλεγεί από φοιτητές χαμηλότερου εξαμήνου από το 7ο. Αυτοί θα έχουν προτεραιότητα στην επιλογή τους για αμοιβόμενη απασχόληση στο πρόγραμμα Πρακτικής την επόμενη/νες ακαδημαϊκή χρονιά χωρίς να έχουν τότε την υποχρέωση κατάθεσης εργασίας.\nΔιαβάστε περισσότερα για Πρακτική Άσκηση - Νέα δεδομένα (ανάθεση εργασιών την 1/3)


EKDILOSIS event production: Πασαρέλα επίδειξης μόδας\nΠασαρέλα εκδηλώσεων,πασαρέλα επιδείξεων μόδας και παρουσιάσεων,ανεξαρτήτου ύψους και μήκους,με ειδικό αντιολισθητικό δάπεδο\nΗ κάθε πασαρέλα συνοδεύται προεραιτικά με τον αντίστοιχο κρυφό φωτισμό της πασαρέλας,τον ειδικό φωτισμό για την προβολής ενός fashion show αλλά και ολόκληρης της εκδήλωσης,την ηχητική κάλυψη και την οπτικοακουστική παρουσίαση της εκδήλωσης σε μεγάλες οθόνες,προσφέροντας σας μια ολοκληρωμένη υπηρεσία.\nΑναρτήθηκε από EKDILOSIS event production στις 5:35 μ.μ.\nΕτικέτες πασαρέλα εκδήλωσης, Πασαρέλα επίδειξης μόδας, πασαρέλες εκδηλώσεων μόδας, ekdilosis wedding services


Ο Πουπουλένιος, του Martin Mc Donagh στο Θέατρο Αθηνών | CultureNow.gr\nCULTURENOW / 10-09-2013 / 9:54\nΟ Πουπουλένιος, το συνταρακτικό θρίλερ, η μαύρη κωμωδία του Ιρλανδού συγγραφέα Μάρτιν ΜακΝτόνα, είναι το έργο στο οποίο θα συναντηθούν, για πρώτη φορά, επί σκηνής το ερχόμενο φθινόπωρο τέσσερις σημαντικοί Έλληνες ηθοποιοί: Κωνσταντίνος Μαρκουλάκης, Νίκος Κουρής, Οδυσσέας Παπασπηλιόπουλος και Γιώργος Πυρπασόπουλος. Τη μετάφραση και τη σκηνοθεσία υπογράφει ο Κωνσταντίνος Μαρκουλάκης.\nΟ Μάρτιν ΜακΝτόνα (Martin McDonagh) είναι ένας από τους σημαντικότερους σύγχρονους συγγραφείς με επιτυχημένη πορεία τόσο στο θεατρικό κείμενο και το κινηματογραφικό σενάριο, όσο και στη σκηνοθεσία κινηματογράφου. Ιρλανδός στην καταγωγή, θεωρείται σήμερα από τα πλέον πολύπλευρα ταλέντα της Μεγάλης Βρετανίας κι από τους αγαπημένους του θεατρόφιλου κοινού και των κριτικών. Γεννήθηκε στο Λονδίνο το 1970 από πατέρα οικοδόμο και μητέρα οικιακή βοηθό, που λέγεται ότι τον εγκατέλειψαν σε ηλικία 14 ετών, αναγκάζοντας τον ίδιο και τον αδερφό του (το σκηνοθέτη Τζον Μάικλ ΜακΝτόνα) να μεγαλώσουν μόνοι. Άφησε το σχολείο στα 16 του χρόνια, με αφορμή επικρίσεις των καθηγητών του ως προς το ύφος των γραπτών που παρουσίαζε. Κυνήγησε το όνειρό του γράφοντας ραδιοφωνικά σενάρια για το BBC, που, όμως, όλα απορρίφθηκαν. Όταν αποφάσισε να γράψει θεατρικά έργα, η επιτυχία ήρθε γρήγορα. Σε ηλικία 25 χρόνων, το έργο του Η βασίλισσα της ομορφιάς του Λινέιν (1996), που λέγεται πως γράφτηκε εντός οκτώ ημερών, αναδεικνύεται σε εισπρακτική και καλλιτεχνική επιτυχία, κερδίζοντας παράλληλα τέσσερα Βραβεία Tony. Οι κριτικοί τον κατατάσσουν στο ‘Ιn Yer Face’ Theatre, μεταξύ των Σάρα Κέιν και Μαρ Ρέιβενχιλ, αφού τα έργα του αντικατοπτρίζουν τις ανησυχίες μιας νέας, ασυμβίβαστης γενιάς συγγραφέων που επιχειρεί να επηρεάσει και να αναστατώσει το κοινό μέσα από το επιθετικό, συγκρουσιακό, βίαιο ύφος της και την εκρηκτική, αθυρόστομη, έως και χυδαία θα πουν κάποιοι, γραφή της. Τα έργα Το κρανίο της Κονεμάρα (1997) και Άγρια Δύση (1997) αποτελούν, μαζί με το προαναφερθέν, την Τριλογία της Κονεμάρα. Το 1997 έχει την τιμή να γίνει ο δεύτερος, μετά το Σαίξπηρ, συγγραφέας που παρακολουθεί τέσσερις παραστάσεις των έργων του από επαγγελματικούς θιάσους να ανεβαίνουν την ίδια χρονιά στο λονδρέζικο West End. Συνεχίζει με την Τριλογία των Νησιών Άραν που αποτελείται από τα έργα Ο σακάτης του Ίνισμαν (1997), Ο υπολοχαγός του Ίνισμορ (2001) και Τα ξωτικά του Ινισίερ. Γίνεται μόνιμος συνεργάτης του Βασιλικού Εθνικού Θεάτρου του Λονδίνου και, παράλληλα με τη διεθνή του καταξίωση, αποκτά τη φήμη του “κακού παιδιού” του θεάτρου κάνοντας προκλητικές εμφανίσεις. Ακολουθεί ο πολλάκις διακεκριμένος Πουπουλένιος (2003) και Ο Κουλοχέρης του Σποκέιν (2010), μα η μεγάλη του αγάπη, στην οποία και αφοσιώνεται, είναι ο κινηματογράφος. Επηρεασμένος, όπως δηλώνει, από τους Λιντς, Σκορτσέζε, Μάλικ και Ταραντίνο, επιχειρεί την πρώτη του κινηματογραφική δοκιμή (κείμενο και σκηνοθεσία), το Six shooter (2004), και κερδίζει το Όσκαρ καλύτερης μικρού μήκους ταινίας το 2006, καθώς επίσης αρκετά ακόμη βραβεία. Το 2008 κυκλοφόρησε η ταινία In Bruges με πρωταγωνιστές τους Ρέιφ Φάινς και Κόλιν Φάρελ.\nΟ Κωνσταντίνος Μαρκουλάκης γεννήθηκε στην Αθήνα το 1970. Αριστούχος απόφοιτος της Δραματικής Σχολής του Εθνικού Θεάτρου, από το 1991 εργάζεται στο θέατρο, τον κινηματογράφο και την τηλεόραση. Στο Εθνικό Θέατρο, το 2004 πρωταγωνίστησε στον Άμλετ του Σαίξπηρ, σε σκηνοθεσία του Μ. Κακογιάννη, και το ίδιο καλοκαίρι, στην επέτειο των 50 χρόνων των Επιδαυρείων, στον Ιππόλυτο του Ευριπίδη, σε σκηνοθεσία του Β. Νικολαίδη. Στην Επίδαυρο πρωταγωνίστησε, επίσης, το 2010 στον Οιδίποδα Τύραννο του Σοφοκλή σε σκηνοθεσία Σπ. Ευαγγελλάτου και το 2012, στο ίδιο έργο, σε σκηνοθεσία Τσ. Γκραουζίνις, καθώς και στις παραστάσεις Φοίνισσες του Ευριπίδη (Κ.Θ.Β.Ε. 1999, Πολυνείκης, σκην. Ν. Χουρμουζιάδης) και Βατρα-Χ, διασκευή πάνω στο έργο του Αριστοφάνη (Εθνικό Θέατρο, 2008), σε σκηνοθεσία Δ. Λιγνάδη. Με τον ίδιο σκηνοθέτη συνεργάστηκαν στις παραστάσεις Ο Συλλέκτης του Τζ. Φάουλς και Πέτρες στις τσέπες του της Μ. Τζόουνς (Ιλίσια-Βολανάκης, 2001-2003). Με το Θέατρο Νέου Κόσμου συνεργάστηκε στις παραστάσεις Φιλονικία του Μαριβό, Βρομιά του Ρ. Σνάιντερ, Εδουάρδος ο 2ος του Κρ. Μάρλοου και Παίζοντας με τη φωτιά του Α. Στριντμπεργκ, όλες σε σκηνοθεσία Β. Θεοδωρόπουλου. Το 1999, ίδρυσε με τον Θανάση Σαράντο την εταιρία θεάτρου Ηθικόν Ακμαιότατον και πρωταγωνίστησε στην παράσταση Καλιγούλας του Α. Καμύ, σε σκηνοθεσία του δεύτερου. Το 2006, συνεργάστηκε με τον παραγωγό Γ. Λυκιαρδόπουλο στην παράσταση Festen του Ντ. Έλριντζ, σε σκηνοθεσία Α. Δανέζη. Το 2007, ίδρυσε με τον ίδιο παραγωγό την εταιρία θεάτρου Coyot, η οποία ενοικίασε και ανακαίνισε το θέατρο Χώρα και το χρησιμοποίησε ως στέγη για πληθώρα δραστηριοτήτων σε σχέση με το θέατρο, όπως παραγωγές και συμπαραγωγές παραστάσεων, φεστιβάλ devised theater, διαγωνισμό θεατρικού έργου, παραστάσεις εφηβικού θεάτρου κ.ά. Στο ίδιο θέατρο σκηνοθέτησε και πρωταγωνίστησε στην παράσταση Ο Δον Ζουάν στο Σόχο του Π. Μάρμπερ. Με το Γιώργο Κιμούλη, το 2009 συσκηνοθέτησαν και πρωταγωνίστησαν στο Σλουθ του Ά. Σέιφερ και το καλοκαίρι του 2011 στον Οθέλλο του Σαίξπηρ. Το 2012 σκηνοθέτησε την παράσταση Μια πορνογραφική σχέση στο Θέατρο Αθηνών, ενώ παράλληλα πρωταγωνίστησε στο θεατρικό μιούζικαλ Chicago σε σκηνοθεσία Στ. Φασουλή στο Θέατρο Παλλάς. Το 2013 πρωταγωνιστεί στον Επιθεωρητή του Ν. Γκόγκολ σε σκηνοθεσία Σπ. Ευαγγελάτου, όπως επίσης στην επανάληψη του Chicago. Έχει συνεργαστεί επίσης με τους σκηνοθέτες: Γ. Μιχαηλίδη (Το γαλάζιο πουλί), Γ. Χουβαρδά (Τερέζ Ρακέν, Η δούκισσα του Μάλφι), Δ. Μαυρίκιο (Σαλώμη), Μ. Λυμπεροπούλου (Οι Τελευταίοι), Θ. Μοσχόπουλο (Βενετσιάνα), Σ. Ντουφεξή (Σελεστίνα), Π. Ζούλια (Η Θηλειά) κ.ά.\nΣτον κινηματογράφο συμμετείχε σε ταινίες, μεταξύ των οποίων: Επικίνδυνες Μαγειρικές του Β. Τσελεμέγκου, Το όνειρο του Σκύλου του Ά. Φραντζή, Ριζότο της Ό. Μαλέα. Συμμετείχε, επίσης, στις τηλεοπτικές σειρές Γιούγκερμαν, Τρίτο Στεφάνι, Λόγω Τιμής, Η ζωή που δεν έζησα, Έτσι, ξαφνικά, Να με προσέχεις κ.ά. Ο Πουπουλένιος, που αποτελεί την πέμπτη σκηνοθετική του δουλειά, θα ανέβει την περίοδο 2013-2014 στο θέατρο Αθηνών, όπου ο Κωνσταντίνος Μαρκουλάκης με το Γιώργο Κιμούλη παρουσιάσαν από το 2010 ως το 2012, για τρεις σεζόν, την -επίσης- αστυνομική μαύρη κωμωδία Σλουθ, με πολύ μεγάλη επιτυχία.\nΗμερομηνία: Σάββατο 12 Οκτωβρίου 2013 έως Κυριακή 13 Απριλίου 2014\nΗμέρες και ώρες παραστάσεων: Τετάρτη, Πέμπτη, Παρασκευή, Κυριακή, στις 21.00Σάββατο 18.15 και 21.15\nΤιμές εισιτηρίων: 20 ευρώ πλατεία Α', 17 ευρώ πλατεία Β', 17 ευρώ λαϊκή απογευματινή, 14 ευρώ νεανικό (έως 28 ετών) , συνταξιούχοι (άνω των 60 ετών ), 14 ευρώ οικονομικό*, 10 ευρώ άνεργοι (με την επίδειξη κάρτας ανεργίας), Σάββατο βράδυ και περίοδο εορτών γενική είσοδος 20 ευρώ. – Γενική είσοδος κατά την περίοδο των εορτών: 20€\nΕνιαίο οικονομικό εισιτήριο για τρεις διαφορετικές παραστάσεις, στην ειδική τιμή των 42 ευρώ. (ΘΕΑΤΡΟ ΒΡΕΤΑΝΙΑ – «SORRY…I’M GREEK», ΘΕΑΤΡΟ ΑΘΗΝΩΝ – «Ο ΠΟΥΠΟΥΛΕΝΙΟΣ», ΘΕΑΤΡΟ ΜΟΥΣΟΥΡΗ – «ΦΟΝ ΔΗΜΗΤΡΑΚΗΣ»)\nΠροπώληση εισιτηρίων: Ticket Hour\nΠληροφορίες: 210 3312343 – Ώρες ταμείου: Δευτέρα έως Κυριακή 10.30 π.μ. – 1.30 μ.μ. & 5.00 μ.μ. – 9.30 μ.μ., τηλ. ταμείου 2103312343


ΟΔΔΗΧ: Εκδόσεις ομολόγων 4-8 δισ. ευρώ το 2020 | Capital\nΤρίτη, 24-Δεκ-2019 15:13\nΤα δύο σενάρια για το πρόγραμμα δανεισμού του 2020 έδωσε σήμερα στη δημοσιότητα όπως αναμενόταν. ο Οργανισμός Διαχείρισης Δημοσίου Χρέους κοινοποίησε σήμερα τη Στρατηγική Χρηματοδότησης του Ελληνικού Δημοσίου για το επόμενο έτος.\nΣτο δεύτερο σενάριο προβλέπεται η άντληση από τις αγορές 8 δισ. ευρώ, η μείωση των εντόκων αλλά και μία νέα πιθανή κίνηση "πρόωρης αποπληρωμής δανείων του δημόσιου, αλλά και του ιδιωτικού τομέα" αξίας συνολικά 7,4 δισ. ευρώ. "Το τελικό ποσό της πρόωρης αποπληρωμής θα εξαρτηθεί από τις συνθήκες της αγοράς το 2020", αναφέρει.\nΜείωση εντόκων κατά 4,4 δισ. το 2020\nΤο 2019 αναμένεται να κλείσει με έντοκα αξίας 12,6 δισ. ευρώ, ενώ με την "περαιτέρω προγραμματισμένη μείωση" τους κατά 4,4 δισ. ευρώ υπολογίζεται ότι θα περιορισθούν στα 8,2 δισ. ευρώ και έτσι "θα επιτρέψουν στην κυβέρνηση να μειώσει περαιτέρω τους βραχυπρόθεσμους κινδύνους αναχρηματοδότησης και να παράσχει χώρο για πρόσθετες εκδόσεις ομολόγων".\nΤα έσοδα από ιδιωτικοποιήσεις και στα 2 σενάρια υπολογίζονται στα 2,63 δισ ευρώ το 2020. Το δημοσιονομικό πλεόνασμα υπολογίζεται σε 6.36 δισ ευρώ και το κέρος από την επιστροφή κερδών SMP / ANFA στα 1.54 δισ ευρώ (δηλαδή 2 δόσεις ετησίως). Αναμένεται μείωση του δημόσιου χρέους κατά 3,30 δισ ευρώ στο 1ο σενάριο και κατά 2,30 δισ ευρώ στο 2ο σενάριο.\nΟ ΟΔΔΗΧ αναφέρει ότι "η τρέχουσα στρατηγική χρηματοδότησης του χρέους επικεντρώνεται στην επίτευξη των ακόλουθων κύριων στόχων: ενίσχυση της πρόσβασης στις αγορές, μείωση του κόστους χρηματοδότησης. Συγκράτηση των κινδύνων που συνδέονται με το χρέος, αλλά και διαχείριση της ρευστότητας (δηλαδή των ταμειακών διαθεσίμων τόσο του Ελληνικού Δημοσίου όσο και των Φορέων Γενικής Κυβέρνησης).\nΤα ταμειακά αποθέματα της Ελλάδας υπερβαίνουν πλέον τα 30 δισ. Αναφέρει ο ΟΔΔΗΧ ότι ανήλθαν σε 32,0 δισ. στα τέλη Σεπτεμβρίου του 2019.\nΕπίσης καθιστά σαφές ότι οι ακαθάριστες χρηματοδοτικές ανάγκες της Ελλάδας δεν υπερβαίνουν το 15% του ΑΕΠ τα επόμενα χρόνια, ποσοστό που είναι σημαντικά χαμηλότερο από το μέσο όρο της Ευρωζώνης.\nΕπίσης, ο δείκτης χρέους ως προς το ΑΕΠ της Ελλάδας αναμένεται να μειωθεί τα επόμενα χρόνια, "με την υποστήριξη της ισχυρότερης οικονομικής ανάπτυξης, της διατηρήσιμης δημοσιονομικής πειθαρχίας και της προληπτικής στρατηγικής διαχείρισης του χρέους". Σημειώνεται ότι στην αναφορά διατηρούνται οι προβλέψεις της ΕΕ για πλεονάσματα το 3,5% του ΑΕΠ και για χαμηλό ρυθμό ανάπτυξης στο μέλλον.


Μήνυμα Βερστάγκερ σε Σταθάκη: Η Επιτροπή είναι ανοιχτή για παράταση της διακοψιμότητας, το μέτρο θεωρείται νόμιμο και συμβατό ‹ My CMS\nΜήνυμα Βερστάγκερ σε Σταθάκη: Η Επιτροπή είναι ανοιχτή για παράταση της διακοψιμότητας, το μέτρο θεωρείται νόμιμο και συμβατό\nΑπό τα πλέον επίσημα χείλη, της Επιτρόπου Ανταγωνισμού Μ. Βερστάγκερ, έρχονται οι νέες διαβεβαιώσεις για τον ελληνικό μηχανισμό διακοψιμότητας, η επέκταση του οποίου έχει αναχθεί σε μείζον ζήτημα για τη βιωσιμότητα της ενεργοβόρου βιομηχανίας, ιδιαίτερα όταν κύριοι ανταγωνιστές από άλλες ευρωπαϊκές χώρες, έχουν εξασφαλίσει την ισχύ αντίστοιχων μηχανισμών.\nΤι είπε η κ. Βερστάγκερ, απαντώντας σε ερώτηση της ευρωβουλευτή Μαρίας Σπυράκη για τη δυνατότητα επέκτασης του μέτρου αλλά και της ένταξής του ως μόνιμου μηχανισμού στη νέα μεταρρυθμισμένη αγορά ηλεκτρισμού;\nΗ Επίτροπος Ανταγωνισμού, ξεκαθάρισε ότι παρά τις περί του αντιθέτου ενστάσεις που έχουν εγερθεί από συγκεκριμένες πλευρές αλλά και τις καταγγελίες που πιθανόν υπήρξαν, ότι ο ελληνικός μηχανισμός διακοψιμότητας δε συνιστά κρατική ενίσχυση. Μάλιστα η συγκεκριμένη διαπίστωση έρχεται ως αποτέλεσμα ανάλυσης που έκανε η Επιτροπή για το μέτρο, η οποία κατέδειξε ότι ο προσωρινός μηχανισμός δεν παρέχει πλεονέκτημα στους παρόχους της υπηρεσίας.\nΕπιπρόσθετα η Επίτροπος Βερστάγκερ σημειώνει ότι η Ελλάδα σε περίπτωση που επιθυμεί την παράταση της εφαρμογής του μέτρου έχει τη δυνατότητα να συζητήσει τα σχέδιά της με την Επιτροπή. Με δεδομένο ότι δεν έχουν αλλάξει οι συνθήκες, υπό την έννοια ότι δεν έχουν προχωρήσει οι σχετικές μεταρρυθμίσεις της ελληνικής αγοράς, είναι σαφές ότι υπάρχει το έδαφος και η Επιτροπή είναι ανοιχτή να εγκρίνει σχετικό αίτημα εφόσον αυτό υποβληθεί από την ελληνική πλευρά.\nΚαι εδώ ίσως έχουμε το πιο κομβικό σημείο σε σχέση με την υπόθεση της παράτασης της διακοψιμότητας, αφού πλέον η Κομισιόν πετά το μπαλάκι στην ελληνική κυβέρνηση και το υπουργείο ενέργειας, που θα πρέπει να υποβάλουν το σχετικό αίτημα προς τις ευρωπαϊκές αρχές. Εναπόκειται δηλαδή στην πολιτική βούληση του υπουργείου ενέργειας, να προωθήσει την επέκταση του μέτρου που αποδείχθηκε ένας από τους βασικούς πυλώνες για τη στήριξη του ενεργειακού συστήματος κατά την πρόσφατη ενεργειακή κρίση και ταυτόχρονα εξασφαλίζει τη συμμετοχή της ζήτησης από την πλευρά των ενεργοβόρων βιομηχανιών, στην αγορά, με καθοριστική αμοιβή που μειώνει το ενεργειακό κόστος και ενισχύει την ανταγωνιστικότητα της εγχώριας παραγωγής.\nΤέλος να αναφερθεί ότι η κ. Βερστάγκερ ανοίγει το δρόμο και για την υιοθέτηση ενός μόνιμου μηχανισμού στη νέα μορφή της αγοράς, τονίζοντας ότι αυτό μπορεί να γίνει εφόσον διαπιστωθεί ότι ο προτεινόμενος μηχανισμός δε συνιστά κρατική ενίσχυση και είναι συμβατός με τη συνθήκη, παραπέμποντας μάλιστα στη γνωστή έκθεση της Κομισιόν για την τομεακή έρευνα σχετικά με τους μηχανισμούς διακοψιμότητας και η οποία θεωρεί το μέτρο της διακοψιμότητας ως σημαντικό πυλώνα για την προώθηση του demand response.


Σε ποια ηλικία πρέπει να παντρευτείτε για να μη χωρίσετε ποτέ; - InKefalonia\nΔημοσιεύτηκε: Δευτέρα, 02 Νοεμβρίου 2015 20:23\nΥπάρχει η «τέλεια ηλικία» για να επιτύχει ένα ζευγάρι τον «τέλειο γάμο»; Τι λένε οι επιστήμονες για την «τέλεια σχέση» που θα οδηγήσει σε έναν σωστό γάμο;\n«Αν δεν παντρευτείς νωρίς θα μείνεις στο ράφι», είναι η συχνή προτροπή από πολλές μητέρες προς τις κόρες τους, (ναι, αυτό συμβαίνει ακόμα και στις μέρες μας) ή ακούμε τους φίλους μας να λένε στον ανύπαντρο της παρέας: «ή μικρός μικρός παντρέψου ή μικρός καλογερέψου». Υπάρχει όμως η «τέλεια ηλικία» που θα οδηγήσει σε έναν γάμο με διάρκεια; Στο ερώτημα απάντησε πρόσφατα ο Αμερικανός κοινωνιολόγος, Nicholas Wolfinger, από το πανεπιστήμιο της Γιούτα στις ΗΠΑ, ο οποίος για να βρει την ιδανική ηλικία που ένα ζευγάρι είναι πραγματικά έτοιμο για γάμο, μελέτησε τα στοιχεία της Εθνικής Έρευνας Οικογενειακής Ανάπτυξης (NSFG) από το 2006 μέχρι το 2010 και κατέληξε στο συμπέρασμα ότι η σωστή ηλικία για γάμο είναι μεταξύ των 28 και 32 χρόνων!\n«Οι πιθανότητες του διαζυγίου μειώνονται όταν είναι κανείς στα τέλη των είκοσι και στην αρχή των τριάντα», δήλωσε ο Αμερικανός κοινωνιολόγος, ενώ «οι πιθανότητες ενός διαζυγίου αυξάνονται όταν κανείς βρίσκεται στα τελευταία έτη της τρίτης δεκαετίας και στις αρχές της τέταρτης δεκαετίας», συμπλήρωσε ο Nicholas Wolfinger.\nΕνώ οι δηλώσεις του καθηγητή από το πανεπιστήμιο της Γιούτα μεταδόθηκαν από τα περισσότερα μέσα ενημέρωσης σε διεθνές επίπεδο, αντιμετωπίστηκαν, επίσης, με μια δόση σκεπτικισμού. Ο Andrew G Marshall, ένας από τους πιο γνωστούς συμβούλους γάμου στη Βρετανία, θεωρεί ότι οι άνθρωποι προσπαθούν υπερβολικά για να δομήσουν την «τέλεια σχέση».\n«Η τέλεια σχέση συνυπάρχει με την ιδέα ότι έχουμε έναν ισότιμο σύντροφο που μας καταλαβαίνει 100% και επειδή εκπέμπουμε στο ίδιο μήκος κύματος όλα μας τα προβλήματα θα εξαφανιστούν και θα έχουμε την τέλεια σχέση», δήλωσε στην εφημερίδα Independent ο Marshall.\nΟ ίδιος συμπλήρωσε ότι πολλά ζευγάρια ξοδεύουν χρήματα για το «τέλειο» νυφικό και την «τέλεια» τοποθεσία, όπου θα πραγματοποιηθεί ο γάμος τους και υποστήριξε ότι θεωρούν πως αν ανταλλάξουν όρκους αιώνιας πίστης μπροστά στις οικογένειές τους δεσμεύονται και δεν θα χωρίσουν ποτέ. Όμως, ο Βρετανός σύμβουλος γάμου υποστήριξε, όταν ερωτήθηκε, αν υπάρχει «τέλεια ηλικία» για να γίνει ένας γάμος, ότι «η καλύτερη ηλικία για να παντρευτεί ένα ζευγάρι είναι όταν και οι δύο νιώθουν έτοιμοι και θέλουν να παντρευτούν».


Αεροδρομιόσημο 13 ευρώ σε κάθε εισιτήριο - Travel Agent Magazine\nΚώστας Ντελέζος, tanea.gr*\nΣύμφωνα με την ίδια υπουργική απόφαση, οι επιβάτες θα πληρώνουν το τέλος εκσυγχρονισμού και ανάπτυξης αερολιμένος στην αεροπορική εταιρεία με την οποία μετακινούνται, μέσω του εισιτηρίου τους ή άλλου παραστατικού. Οι αερομεταφορείς θα το αποδίδουν, με τη σειρά τους, σε μηνιαία βάση (εφόσον πρόκειται για τακτικές αερογραμμές) ή επιτόπου πριν από την αναχώρηση του αεροσκάφους (εφόσον πρόκειται για πτήσεις τσάρτερ). Σήμερα το ύψος των τελών στα αεροδρόμια της περιφέρειας είναι 12 ευρώ για τους επιβάτες που μετακινούνται εντός της ζώνης Σένγκεν, ενώ για κάποιους προορισμούς εκτός Σένγκεν φτάνει τα 22 ευρώ.


Παιδεία - Σήφης Πολυμίλης: Η στρατηγική της έντασης\nΣήφης Πολυμίλης, Ελευθεροτυπία, 12/03/2007\nΑκόμη και αν δεχθούμε ότι η κυβέρνηση είχε τις αγαθότερες των προθέσεων στην ιστορία με τις αλλαγές στα πανεπιστήμια -που δεν τις είχε...- το αποτέλεσμα είναι αφ ενός μια κοινωνική έκρηξη και αφ ετέρου ένα προδιαγεγραμμένο αδιέξοδο ως προς την εφαρμογή του. Το χειρότερο απ όλα είναι ότι παρακολουθούμε σχεδόν καθημερινά πλέον ένα ογκούμενο κύμα βίας, που τροφοδοτείται και διευρύνεται με τη συμβολή και της Αστυνομίας, που με αντανακλαστικά άλλων εποχών καταφέρεται επί δικαίους και αδίκους, με μόνο αποτέλεσμα την ανατροφοδότηση της έντασης.\n*** Είτε μας αρέσει είτε όχι, έχει βρεθεί πρόσφορο έδαφος για να εκδηλώσει την ανεξέλεγκτη αντίδρασή του ένα κομμάτι της νεολαίας, που θεωρεί ότι το μέλλον του είναι υπονομευμένο, ότι η μόνη του προοπτική είναι να δουλεύει σε κάτι που δεν του αρέσει, αλλά και που δεν του ανοίγει δρόμους, για μερικές εκατοντάδες ευρώ στην καλύτερη περίπτωση. Οταν σπουδάζουν σε σχολές που βρέθηκαν τυχαία, χωρίς να αποκτούν γνώσεις και εφόδια για το μέλλον, όταν βρίσκονται αντιμέτωποι με την ανεργία ή, στην καλύτερη περίπτωση, με μια ευκαιριακή απασχόληση, όταν νιώθουν εξαρτημένοι από τους γονείς τους, είναι πολύ εύκολο σ ένα κλίμα γενικευμένης αντίδρασης να βρεθούν εκτός ορίων, «ντοπαρισμένοι» και από την ψυχολογία της μάζας...\n*** Σίγουρα, όσο τα πανεπιστήμια παραμένουν κλειστά, το κλίμα αυτό είναι πολύ δύσκολο να αλλάξει. Αλλά ακόμη και αν ανοίξουν, με την τακτική της γενικευμένης ανυπακοής που φαίνεται ότι επικρατεί, πάλι θα υπάρχουν οι αφορμές για να συντηρείται το κλίμα έντασης. Ακόμη και αν, για κάποιο διάστημα, επικρατήσει ηρεμία, είναι σίγουρο ότι σε λίγο καιρό, εν μέσω μάλιστα ανοικτής πια προεκλογικής περιόδου, η σύγκρουση θα είναι αναπόφευκτη. Και η μεγάλη ευθύνη γι αυτό το αδιέξοδο είναι της κυβέρνησης, που θέλησε να επιβάλει κάποιες ήσσονος σημασίας εν τέλει αλλαγές, χωρίς την ελάχιστη απαιτούμενη συναίνεση. Με συνέπεια ούτε ν αλλάξει τίποτε ουσιαστικό στα πανεπιστήμια, αλλά και να τροφοδοτήσει μια ανεξέλεγκτη κοινωνική έκρηξη, που δεν είναι σε θέση ούτε να εκτιμήσει ούτε, πολύ περισσότερο, να εκτονώσει...


Την ημέρα που έλαβα την ελληνική έκδοση της δεύτερης και αναθεωρημένης έκδοσης αυτής της μνημειώδους βιολογικής αντιπαράθεσης αναρτήθηκε στο περιοδικό «Nature»\n10 Ιανουαρίου 2015, 08:08 Ενημερώθηκε: 11 Ιανουαρίου 2015, 05:45\nΝτώκινς κατά Γκουλντ –\nΗ επιβίωση του προσαρμοστικότερου\nΕκδόσεις Αλεξάνδρεια, 2014,\nσελ. 216, τιμή 15 ευρώ\nΤην ημέρα που έλαβα την ελληνική έκδοση της δεύτερης και αναθεωρημένης έκδοσης αυτής της μνημειώδους βιολογικής αντιπαράθεσης αναρτήθηκε στο περιοδικό «Nature» (βλ. www.nature.com/news/does-evolutionary-theory-need-a-rethink-1.16080) μια πολυσήμαντη μετεξέλιξή της: υπό τον τίτλο «Χρειάζεται αναθεώρηση η θεωρία της εξέλιξης;», δεκαπέντε επώνυμοι μελετητές του τομέα διασταύρωσαν τα ξίφη τους. Μεταξύ αυτών και ο συγγραφέας του συγκεκριμένου βιβλίου, καθηγητής Φιλοσοφίας στο Εθνικό Πανεπιστήμιο της Αυστραλίας (ANU) και αρχισυντάκτης του περιοδικού «Biology and Philosophy», Κιμ Στέρελνι (Kim Sterelny).\nΓιατί όμως είναι σημαντικές αυτές οι αντιπαραθέσεις βιολόγων και φιλοσόφων ως προς την εξέλιξη; Γιατί παραμένουν «ανοιχτές» και γιατί γράφονται βιβλία επί βιβλίων που τις αναλύουν;\nΣτον ζαλισμένο αναγνώστη του 21ου αιώνα θυμίζουν ίσως καβγά εξειδικευμένων επιστημόνων άσχετο με την εξέλιξη της ζωής. Και όμως πρόκειται για μια αντιπαράθεση αντίστοιχη εκείνης για το αν «σχεδιάστηκε» ή «αυτοδημιουργήθηκε» ο κόσμος που φύτρωσε… στα μέρη μας, τον 5ο αιώνα π.Χ.: Ο Αναξίμανδρος (610-546 π.Χ.) είχε πρωτοπεί ότι η ζωή είχε αναπτυχθεί αρχικά στη θάλασσα και αργότερα μετακινήθηκε στη στεριά και, μισό αιώνα μετά, ο Εμπεδοκλής (490-430 π.Χ.) είπε ότι η προσαρμογή δεν απαιτούσε οργανωτή ή τελικό αίτιο!\nΓια μια συνοπτική εισαγωγή στο τι συνέβη από τότε ως σήμερα, καλό είναι να επισκεφθεί κανείς την εξαιρετική ιστοσελίδα el.wikipedia.org/wiki/Ιστορία_της_εξελικτικής_σκέψης/. Εκεί θα διαβάσει μεταξύ άλλων ότι στα μέσα της δεκαετίας του 1960 οι εξηγήσεις για προσαρμογές υπό τον όρο «επιβίωση των ειδών» αντικαταστάθηκαν σε μεγάλο βαθμό από τη γονιδιοκεντρική αντίληψη της εξέλιξης.\nΑυτή η οπτική γωνία συνοψίστηκε στο σημαντικό βιβλίο Το εγωιστικό γονίδιο (The Selfish Gene, 1976) του Ρίτσαρντ Ντώκινς. Αλλά το 1979 ο εξελικτικός βιολόγος Στίβεν Τζέι Γκουλντ αναβίωσε τις παλαιότερες ιδέες της ετεροχρονίας (διαφοροποιήσεις στους σχετικούς ρυθμούς των αναπτυξιακών διαδικασιών κατά τη διάρκεια της εξέλιξης) για να εξηγήσει τη δημιουργία νέων μορφών και, με τον εξελικτικό βιολόγο Richard Lewontin, έγραψε μια σημαντική διατριβή προτείνοντας ότι η αλλαγή σε μια βιολογική δομή – ή ακόμη και μια δομική καινοτομία – μπορούσε να εμφανιστεί συμπτωματικά, ως τυχαίο αποτέλεσμα της επιλογής μιας άλλης δομής, παρά ως άμεση επιλογή για τη συγκεκριμένη προσαρμογή.\nΤην ανάλυσή του σε τι, κατά πόσο και γιατί διαφέρουν οι θεωρήσεις του Ντώκινς και του Γκουλντ για την εξέλιξη των ειδών μάς προσφέρει ο Κιμ Στέρελνι στο εξαιρετικό βιβλίο του. Το κάνει μέσα από 13 κεφάλαια, χωρισμένα σε τέσσερα μέρη. Στο πρώτο μέρος μάς εισάγει στην οπτική των δύο «αντιπάλων».\nΣτο δεύτερο μέρος εξηγεί τις θέσεις του Ντώκινς, όπως εκείνος τις εξέφρασε στα βιβλία του. Στο τρίτο μέρος αναλύει την οπτική του Γκουλντ, όπως αυτή διαμορφώθηκε κυρίως μέσα από τις παλαιοντολογικές παρατηρήσεις του. Στο τέταρτο μέρος («Η κατάσταση των πραγμάτων») εμβαθύνει στο υπόβαθρο της διαμάχης των δύο ανδρών και εντοπίζει την απαρχή της στη διαφορετική θεώρησή τους για την επιστήμη: «Για τον Ντώκινς, η επιστήμη δεν είναι απλώς ένα φως στο σκοτάδι, αλλά αποτελεί σαφώς την καλύτερη και πιθανόν τη μόνη πηγή φωτός» γράφει. Ο Γκουλντ συμμερίζεται μεν την άποψη του Ντώκινς ότι η επιστήμη μάς επιτρέπει να αποκτήσουμε αντικειμενική άποψη για τον κόσμο που μας περιβάλλει, αλλά εκτιμά ότι το θρησκευτικό συναίσθημα είναι κάτι που δεν πρέπει να εξετάζεται από την επιστήμη. Σύμφωνα με τον Στέρελνι «ό,τι αντιπαθεί ο Γκουλντ στη σύγχρονη εξελικτική σκέψη μεταφέρεται στην ανθρώπινη κοινωνιοβιολογία και στην απότοκό της εξελικτική ψυχολογία. Ο Γκουλντ απεχθάνεται την κοινωνιοβιολογία. Πιστεύω ότι ο Γκουλντ θεωρεί αυτές τις ιδέες όχι μόνο λανθασμένες αλλά επικίνδυνες, υποκινούμενες από ύποπτα κίνητρα».\nΧωρίς λοιπόν να το λέει ξεκάθαρα ο Στέρελνι, η απόρριψη από πλευράς Γκουλντ τού ότι «η ανθρώπινη συμπεριφορά έχει βιολογική επιρροή» έχει το θρησκευτικο-πολιτικό υπόβαθρο της αντίδρασης στην ιδέα πως «η επιστήμη επιχειρεί να εξιχνιάσει όχι μόνο το βιολογικό παρελθόν του ανθρώπου αλλά και το κοινωνικό του παρόν και μέλλον».\nΠεριττό να πούμε ότι αν και αμιγώς επιστημονική, η αντιπαράθεση αυτή έγινε αντικείμενο εκμετάλλευσης από το θεοκρατικό στρατόπεδο των «δημιουργιστών»: Στην εκστρατεία τους για «εναλλακτική διδασκαλία της εξέλιξης των ειδών» με την κατά θρησκεία κοσμογονία, συμπεριέλαβαν τώρα την «προσβολή του θρησκευτικού τους συναισθήματος» από τους «επικίνδυνους και ύποπτους αθεϊστές». Διπλανό μας παράδειγμα η Τουρκία, όπου ο ισλαμο-δημιουργιστής Αντνάν Οκτάρ κατόρθωσε διά της δικαστικής οδού να επιβάλει, το 2008, την απαγόρευση προβολής στους Τούρκους της ιστοσελίδας του Ρίτσαρντ Ντώκινς! Γεγονός πάντως παραμένει ότι το βιβλίο του Στέρελνι συνιστά πολύτιμο ανάγνωσμα, που μας βοηθά να κατανοήσουμε τις βαθύτερες πτυχές τού πώς γίναμε αυτοί που γίναμε και πώς μπορούμε να εξελιχθούμε ως είδος. Είναι ένα ανάγνωσμα απαιτητικό, αλλά καλοδουλεμένο στην ελληνική του μετάφραση, που μπορεί να γίνει απολαυστικό στα μάτια του προσεκτικού αναγνώστη και, σίγουρα, απαραίτητο στη βιβλιοθήκη του όποιου επιστήμονα.\nΝτώκινς κατά Γκουλντ


326 χιλιόμετρα στο δίκτυο φυσικού αερίου της Στερεάς - LAMIA NEWS\nadmin 22 Νοεμβρίου 2017 13 Views\nΔημιουργία δικτύου διανομής συνολικού μήκους326,25 χιλιομέτρων\nΚατασκευή παροχετευτικών αγωγών που θα επιτρέψει τη σύνδεση οικιακών,εμπορικών και βιομηχανικών καταναλωτών.\nΗ έναρξη του έργου προγραμματίζεται στο πρώτο εξάμηνο του 2018 και υλοποιείται στη Λαμία, τη Χαλκίδα, τη Θήβα, τη Λειβαδιά, την Άμφισσα και το Καρπενήσι με δικαιούχο την «Εταιρεία Διανομής Αερίου Λοιπής Ελλάδας Α.Ε.», ενώαποτελεί σημαντικό μέρος της υλοποίησης του σχεδιασμού της Περιφέρειας Στερεάς Ελλάδας για τον εκσυγχρονισμό των υποδομών της, την ανάπτυξη της οικονομίας και της επιχειρηματικότητας, την στήριξη των νοικοκυριών αλλά και την προστασία του περιβάλλοντος.\n«Είναι η πρώτη φορά που θα αναφερθώ στα μηνύματα που δέχομαι για ένα τέτοιας αξίας έργο. Χαίρομαι που είναι εκατοντάδες, γιατί αποδεικνύεται ότι κανένα από τα έργα μας δεν είναι έργο κορδέλας. Ένα προς ένα στην εφαρμογή τους, καλύπτουν αιτήματα όλων των πολιτών και ανάγκες που έπρεπε να έχουν ικανοποιηθεί εδώ και πολλά χρόνια. Το ζητούμενο στην πορεία υλοποίησης αυτών των έργων είναι να μη χάσεις ποτέ τον προσανατολισμό σου, τον στόχο σου.Σε αυτή την περίπτωση όχι μόνο δεν τον χάσαμε, αλλά ανεβάζουμε συνεχώς τον πήχη και πάντα τον ξεπερνάμε. Ένα μεγάλο ευχαριστώ γιατί ένα τόσο μεγάλο έργο, μόνο με τη στήριξη όλων των πολιτών μπορεί να προχωρήσει και να αποτελέσει το σκαλοπάτι της Στερεάς Ελλάδας για το πέρασμά της στην εποχή που δεν θα έχει τίποτε να ζηλέψει από άλλες Ευρωπαϊκές Περιφέρειες και θα τις ξεπερνά σε επίπεδο καθημερινότητας» δήλωσε χαρακτηριστικά.\nΠροηγούμενο άρθρο Συναυλία «Σαξόφωνο-πιάνο και 20ος αιώνας»\nΕπόμενο άρθρο Το Εργατοϋπαλληλικό Κέντρο Π.Ε. Φθιώτιδας στηρίζει τους εργαζόμενους του Γ.Ν. Λαμίας


Διάλεξη της Χριστίνας Α. Τελεβάντου\n«Η μυκηναϊκή ακρόπολη του Αγίου Ανδρέα Σίφνου: τα τελευταία δεδομένα» είναι ο τίτλος διάλεξης που θα δώσει η δρ Χριστίνα Α. Τελεβάντου (Διεθύντρια ανασκαφών Στρόφιλα Άνδρου και Αγίου Ανδρέα Σίφνου) την Τρίτη 12 Νοεμβρίου 2019, και ώρα 19.00, στο κτήριο της Εν Αθήναις Αρχαιολογικής Εταιρείας (Πανεπιστημίου 22, Αθήνα).\n«Οι νεότερες ανασκαφές αποκάλυψαν το μεγαλύτερο τμήμα της ακρόπολης, καθώς και το σύνθετο μυκηναϊκό αμυντικό της σύστημα, μοναδικό στον αιγαιακό χώρο. Από τα έως τώρα δεδομένα φαίνεται ότι υπήρχε ανθρώπινη δραστηριότητα στη θέση και στο τέλος της Νεολιθικής/αρχές της Πρώιμης Εποχής του Χαλκού (τέλος 4ης χιλ. π.Χ.). Η εγκατάλειψη της μυκηναϊκής ακρόπολης τοποθετείται τον 11ο αι. π.Χ. Το τείχος αποτέλεσε ισχυρότατο κίνητρο για την επανακατοίκησή της στους ιστορικούς χρόνους (β΄ μισό 8ου αι. π.Χ.)».\nΤα δεδομένα της φάσης Καστριού στο Σπήλαιο του Ζα


Επιθέσεις σε σούπερ μάρκετ σε Άγιο Δημήτριο, Ν.Σμύρνη και Ηλιούπολη - notia.gr\nΕπιθέσεις σε σούπερ μάρκετ σε Άγιο Δημήτριο, Ν.Σμύρνη και Ηλιούπολη\n25/12/2017 25/12/2017 notia team Κανένα Σχόλιο\nΣειρά επιθέσεων σε καταστήματα της αλυσίδας σούπερ μάρκετ «Market in» εκδηλώθηκε τα ξημερώματα στην Αττική και την Πάτρα.\nΜέσα σε περίπου μισή ώρα, από την 01:34′, έως τις 02:08′, ομάδες αγνώστων προξένησαν φθορές με λοστούς, πέτρες και άλλα αντικείμενα στους υαλοπίνακες των καταστημάτων της εταιρείας, σε επτά περιοχές της Αττικής. Συγκεκριμένα στα σούπερ μάρκετ στην Ηλιούπολη, τα Πατήσια, τη Νέα Σμύρνη, τον Άγιο Δημήτριο, στου Ζωγράφου, την Πετρούπολη και την Κυψέλη.\nΣημειώνεται ότι το Σάββατο 23/12/2017, είχε πραγματοποιηθεί επίθεση με μπογιές στο κατάστημα της εταιρείας στο Κορδελιό της Θεσσαλονίκης. Οι άγνωστοι πέταξαν και «τρικάκια» με συνθήματα, ενώ το ίδιο είχε συμβεί και στις 20 Δεκεμβρίου στην Πάτρα.\nΜάλιστα, έχουν αναρτήσει και φωτογραφίες. Δείτε τις


Στο "πόδι" η Ν. Τένεδος για την έλευση προσφύγων - Χαλκιδική Πολιτική\nΑρχική/Χαλκιδική/Δήμος Νέας Προποντίδας/Στο “πόδι” η Ν. Τένεδος για την έλευση προσφύγων\nΕκτάκτως συνεδρίασε το Δημοτικό Συμβούλιο Ν. Προποντίδας\nΜε τον χαρακτήρα του κατεπείγοντος συνεδρίασε το μεσημέρι της Δευτέρας το Δημοτικό Συμβούλιο Ν. Προποντίδας, καθώς υπάρχει πληροφόρηση για εγκατάσταση προσφύγων σε κτίρια ιδιώτη στη Ν. Τένεδο και στις παλιές αποθήκες του Συνεταιρισμού. Στη συνεδρίαση ζήτησαν και συμμετείχαν οι κάτοικοι της Τενέδου που αντιδρούν στην προοπτική της έλευσης μεταναστών και προσφύγων. Πρόκειται για οικόπεδο μεγάλης έκτασης και η αίτηση του ιδιοκτήτη του ως ενδιαφερόμενου να το μετατρέψει σε δομή προσφύγων έχει ξεσηκώσει θύελλα αντιδράσεων.\nΤο δημοτικό συμβούλιο Ν. Προποντίδας γνωμοδότησε ομόφωνα αρνητικά στη συγκεκριμένη προοπτική, αλλά είναι γνωστό ότι οι αποφάσεις λαμβάνονται από άλλους φορείς, το Υπουργείο, το Διεθνή Οργανισμό Μετανάστευσης, τις ΜΚΟ που εισηγούνται κλπ.\nΑγιασμός των υδάτων στη Χαλκιδική (φώτο και βίντεο)


Komatsu PC30.7E 300x109x41, 300x109x41K - Vuosimalli: 2017 - Telat - ID: 53AB05FE - Mascus Suomi\nEtsi ilmoituksia: Komatsu PC30.7E 300x109x41, 300x109x41K\nMerkki / malli Komatsu PC30.7E 300x109x41, 300x109x41K\nLisätietoja For Sale rubber tracks for Komatsu PC30.7E size - dimensions 300x109x41 or 300x109x41K\nΠωλούνται καινούργιες ελαστικές ερπύστριες για Komatsu PC30.7E με διαστάσεις 300x109x41 ή 300x109x41K\nTämä Komatsu PC30.7E 300x109x41, 300x109x41K kategoriassa telat ei ole enää saatavilla. Kyseinen Komatsu PC30.7E 300x109x41, 300x109x41K kategoriassa telat oli vuosimallia 2017. Mascuksesta löydät lisää tuotteita telat kategoriasta Komatsu PC30.7E 300x109x41, 300x109x41K merkillä.


Night.Of.The.Demons.2009.720p.BluRay.x264-AVCHD.srt (68027bytes) Εμφάνιση προεπισκόπισης\nNight of the Demons-AC3-XviD-BRRip[Eng]2009 2Lions-Team.avi | 1463201792 | Ονόματα ταινιών\n4684742254 | Ονόματα ταινιών\nNight.Of.The.Demons.2009.1080p.MKV.AC3.DTS.Eng.NLSubs-DMT (1 | 7030527461 | Ονόματα ταινιών\nnotdLKRG.mp4 | 1617782370 | Ονόματα ταινιών\nAnonymous @ 08/12/2010 . 134x ( 07/10/2017 ) . Προσθήκη στους αγαπημένους . Αναφορά λανθασμένης ταινίας\nNight_Of_The_Demons_2009_720p_BluRay_x264-AVCHD 1CD 04/03/2011 112x 0.0 0\nNight.of.the.Demons.2009.DVDRiP.XviD-QCF.NoRar.www.crazy-t... 1CD 13/11/2010 438x 0.0 0\nΒαθμολογία ταινίας:4.8 / 10 (6227)


Η ALPHA DELTA S.A. είναι εταιρία η οποία δραστηριοποιείται στον χώρο της προμήθειας μηχανολογικού εξοπλισμού στον χώρο της βιομηχανίας τροφίμων από το 1986 Μια από της εταιρίες που συνεργάζεται , ως αποκλειστικός αντιπρόσωπος στην Ελλάδα, είναι η JIMCO A/S με έδρα τη Δανία.\nΗ JIMCO A / S είναι η εταιρεία πίσω από μερικές από τις πιο μοναδικές λύσεις καθαρισμού και αποστείρωσης αέρα και λυμάτων στον κόσμο. Από το σχεδιασμό της πρώτης μονάδας καθαρισμού αέρα το 1993, η JIMCO A / S δεν έχει κοιτάξει πίσω.\nΣήμερα, η εταιρεία προμηθεύει τα προϊόντα της σε μεγάλο αριθμό βιομηχανιών και ιδρυμάτων παγκοσμίως. Η πελατειακή της βάση περιλαμβάνει εργοστάσια στη βιομηχανία τροφίμων, εμπορικές κουζίνες, εγκαταστάσεις επεξεργασίας λυμάτων, σχολεία και γηροκομεία.\nΕν συντομία, η JIMCO αναλαμβάνει όλους τους τύπους έργων - μεγάλα και μικρά.\nH JIMCO συνδυάζει την κοινή λογική με την καινοτόμο σκέψη ως βάση των μοναδικών προϊόντων της. Δεν είναι τυχαίο ότι η JIMCO A / S προμηθεύει μονάδες επεξεργασίας αέρα σε μερικές από τις μεγαλύτερες αλυσίδες στον κόσμο - συμπεριλαμβανομένων των McDonald's, KFC, Big Burger, Scandic Hotels, Daloon, Danish Crown κ.λπ.\nΣτη JIMCO ο χρόνος δεν σταματά ποτέ. Αντίθετα, η εταιρεία αποδίδει τη μεγαλύτερη σημασία στην ανάπτυξη προϊόντων στην συχνή και στενή συνεργασία με τους πελάτες για να διασφαλίσει ότι το τελικό προϊόν πληροί πλήρως όλες τις συγκεκριμένες απαιτήσεις και ανάγκες των πελατών.\nΜε την πάροδο των ετών, της έχουν απονεμηθεί πολλά βραβεία για τα προϊόντα της - συμπεριλαμβανομένου του περιβαλλοντικού βραβείου της ΕΕ, του περιβαλλοντικού βραβείου της Περιφέρειας Funen "Fyns Amts Miljøpris" και του βραβείου επιχειρηματικής αριστείας "Langelands Erhvervspris".\nΗ εταιρία JIMCO έχει κάνει σκοπό και στόχο να αυξήσει την ευαισθητοποίηση για φιλικές προς το περιβάλλον λύσεις και να επιταχύνει την εφαρμογή τους, προσπαθώντας έτσι να μειώσει την χρήση χημικών ουσιών χωρίς να διακυβεύεται το αποτέλεσμα.\nΣτην JIMCO χρησιμοποιούν τις δυνάμεις της φύσης για να δημιουργήσουν εκ νέου μια φιλική προς το περιβάλλον διαδικασία χωρίς χημικά για τον καθαρισμό του αέρα, τον καθαρισμό του νερού και την απολύμανση των επιφανειών. Αντιμετωπίζουν επιτυχώς VOC, βακτήρια, ιούς, μούχλα, απορρίμματα τροφίμων, χημικά, κίνδυνο πυρκαγιάς και οσμές μέσω των φιλικών προς το περιβάλλον λύσεων και οι πελάτες μας μπορούν να επιτύχουν πολύ καλύτερα αποτελέσματα χρησιμοποιώντας τα προϊόντα μας από τη χρήση χημικών.


RT: Αριστερή Κίνηση Περιστερίου: Το νομοσχέδιο «Κλεισθένης 1» προωθεί την μνημονιακή αντιλαϊκή πολιτική\nΑριστερή Κίνηση Περιστερίου: Το νομοσχέδιο «Κλεισθένης 1» προωθεί την μνημονιακή αντιλαϊκή πολιτική\nΤο νομοσχέδιο με την ονομασία «Κλεισθένης Ι», που παρουσίασε προς διαβούλευση το Υπουργείο Εσωτερικών για το θεσμικό πλαίσιο λειτουργίας δήμων και περιφερειών και των ΦΟ.Δ.Σ.Α (Φορέων Διαχείρισης Στερεών Αποβλήτων), δεν αποτελεί μια «σημαντική μεταρρυθμιστική τομή» που αλλάζει το πλαίσιο λειτουργίας των δήμων και περιφερειών σε κατεύθυνση εμβάθυνσης της δημοκρατίας και ενίσχυσης της συμμετοχής, όπως θέλει να το παρουσιάζει η κυβέρνηση. Η κυβέρνηση με το ν/σ επιχειρεί να προετοιμάσει το θεσμικό έδαφος υποδοχής του νέου μοντέλου αρμοδιοτήτων στο τοπικό κράτος.\nΑποτελεί ένα νομοσχέδιο συνέχεια και «εκσυγχρονισμό» των προηγούμενων πλαισίων του Καποδίστρια και του Καλλικράτη. Στοχεύει στην επίτευξη ευρύτερων συνεργασιών και μέσω αυτών στην από κοινού και χωρίς ενοχλητικές αμφισβητήσεις προώθηση από τις αστικές πολιτικές δυνάμεις των καπιταλιστικών αναδιαρθρώσεων από το τοπικό κράτος. Αποτελεί προάγγελο βαθύτερων αλλαγών για την «αποτελεσματικότερη και ταχύτερη» πρόσδεση και διαπλοκή των δήμων και περιφερειών με τα αστικά συμφέροντα και σχεδιασμούς, την προώθηση της επιχειρηματικότητας και ανταποδοτικότητας στη λειτουργία των δήμων, την ιδιωτικοποίηση-εμπορευματοποίηση λειτουργιών του (βλέπε καθαριότητα), τη σταδιακή συρρίκνωση έως εξαφάνιση των κοινωνικών υπηρεσιών, την μεγαλύτερη φορομπηξία (βλέπε επέκταση των ανταποδοτικών τελών στο πράσινο). Πρόκειται για νομοθέτημα «λαγό», το οποίο, αφού διευθετήσει τον τρόπο λειτουργίας του «τοπικού πολιτικού συστήματος», θα συνοδευτεί εκ των υστέρων με σειρά νομοθετικών προβλέψεων για ζητήματα αρμοδιοτήτων, κατανομής πόρων κτλ..\nΟ Κλεισθένης Ι έρχεται να «εκσυγχρονίσει» τον Καλλικράτη με βάση τις γενικές ανάγκες του κεφαλαίου και της καπιταλιστικής ανάπτυξης σε αυτή τη φάση. Είναι αυτό το πλαίσιο που φέρνει την όλο και μεγαλύτερη αποσύνδεση της χρηματοδότησης δήμων/περιφερειών από το κράτος, και την όλο και μεγαλύτερη σύνδεση με χρηματοδότησή τους από ευκαιριακές, προσωρινές και επιλεκτικές χρηματοδοτήσεις μέσω εθνικών και κοινοτικών προγραμμάτων και από σταθερή αφαίμαξη των κατοίκων.\nΟι προτεινόμενες αλλαγές για το Ενιαίο Ανταποδοτικό Τέλος με πρόβλεψη για ανεξέλεγκτο και χωρίς όρια καθορισμό του ύψους τους, τη συγκέντρωση-μετασχηματισμό των ΦΟΣΔΑ-Α.Ε., την αναζήτηση πόρων από ιδιωτικοποιήσεις και «αξιοποίηση της ακίνητης περιουσίας, τη θεσμοθέτηση Α.Ε. για απόκτηση πρόσβασης σε επενδυτικά κεφάλαια και εμπλοκή σε παραγωγή και διανομή ενέργειας, μεταφορές αποκομιδή σκουπιδιών,. θεσμοποιούν πλέον την επιχειρηματική λειτουργία των δήμων. Οι δήμοι μετατρέπονται πλήρως σε μακρύ χέρι του κεντρικού κράτους/διαχειριστικό μηχανισμό/ εταιρία διαχείρισης- ιδιωτικοποίησης.\nΟ Κλεισθένης Ι διατηρεί το συγκεντρωτικό μοντέλο λειτουργίας. Οι αυξημένες αρμοδιότητες που συγκεντρώνονται τώρα σε δήμαρχο, αντιδημάρχους, Εκτελεστική Επιτροπή και Οικονομική Επιτροπή παραμένουν. Το δημοτικό συμβούλιο πάλι δεν αποτελεί το αποφασιστικό όργανο και ο πρόεδρος του έχει υπερεξουσίες για τη θεματολογία του και τις διαδικασίες του.\nΤο νέο σύστημα εκλογής με κατανομή από την πρώτη Κυριακή των εδρών με απλή αναλογική, το οποίο η κυβέρνηση ΣΥΡΙΖΑ-ΑΝΕΛ υπερπροβάλλει ως μέτρο εκδημοκρατισμού, νοθεύεται από τον αποκλεισμό συμμετοχής μεμονωμένων υποψηφίων και συνδυασμών που δεν έχουν αριθμό υποψηφίων όσων όλες οι έδρες των συμβουλίων, τον περιορισμό του δικαιώματος εκλογής για τους αλλοδαπούς μόνο σε κατοίκους χωρών μελών ΕΕ και τον αποκλεισμό των άλλων. Ενώ, η συνέχιση εκλογής του δημάρχου από δεύτερο γύρο για να φαίνεται ότι εκφράζει την αποδοχή απόλυτης πλειοψηφίας, και όχι από το δημοτικό συμβούλιο, εμπεδώνει το δημαρχοκεντρικό μοντέλο. Άρα, δεν πρόκειται για απλή και ανόθευτη αναλογική ισότιμης αντιμετώπισης της ψήφου όλων και έκφρασης των πραγματικών συσχετισμών. Ενώ, και όσα προβάλλονται ως θεσμοί συμμετοχής των πολιτών (πχ επιτροπές διαβούλευσης), αποτελούν διακοσμητικά όργανα χωρίς ουσιαστικές αρμοδιότητες.\nΗ κυβέρνηση ΣΥΡΙΖΑ-ΑΝΕΛ, η Νέα Δημοκρατία αλλά και οι καθεστωτικοί δήμαρχοι - περιφερειάρχες θέτουν το δίλλημα «ακυβερνησία ή συνεργασίες». Το πραγματικό δίλλημα και για τους δήμους και τις περιφέρειες είναι το ποια πολιτική υλοποιούν. Την αντιλαϊκή-μνημονιακή πολιτική που απαιτούν καπιταλιστές, κυβερνήσεις, Ε.Ε. και ΔΝΤ ή τη σύγκρουση με αυτή υπέρ των συμφερόντων της εργατικής τάξης και των φτωχών λαϊκών στρωμάτων.\nΗ ένταξη των δήμων και περιφερειών στους μηχανισμούς του κράτους ως μακρύ χέρι του κεντρικού κράτους με αυστηρά καθορισμένα όρια αρμοδιοτήτων, πόρων και πολιτικών με βάση τις κεντρικές πολιτικές επιλογές, τους καθιστά θεσμούς τοπικού κράτους και όχι θεσμούς αυτοδιοίκησης. Αυτός ο ρόλος τους επικαθορίζει και τον αντίστοιχο αντιδημοκρατικό τρόπο λειτουργίας των δήμων και περιφερειών, ο οποίος παραμένει ανεξάρτητα από την κατανομή των εδρών των συμβουλίων.\nΗ κυβέρνηση ΣΥΡΙΖΑ-ΑΝΕΛ επιδιώκει με το νέο νόμο να εξασφαλίσει ευρύτερες συναινέσεις και εμπλοκή «υγιών» δυνάμεων (όπως διατείνεται ο κ. Σκουρλέτης) για την προώθηση και εφαρμογή των μνημονιακών αντιλαϊκών πολιτικών μέσω των δήμων και των περιφερειών. Η Ν.Δ. και το δημοτικό και περιφερειακό κατεστημένο αντιδρούν γιατί με φοβούνται ότι θα χάσουν το μονοπώλιο της δημοτικής-περιφερειακής εξουσίας σε μια σειρά προπύργια τους και για αυτό μιλούν για ακυβερνησία και ζητούν να παραμείνει το εκλογικό σύστημα ως έχει και η θητεία στα 5 χρόνια. Είναι φανερό ότι ο εκσυγχρονισμός στον τρόπο εκλογής θα κάνει το τοπίο πιο ξεκάθαρο με συνεργασίες στις οποίες θα καταγράφονται οι προγραμματικές συγκλίσεις και τα πραγματικά συμφέροντα που εκπροσωπούνται από τις διάφορες παρατάξεις και θα γίνει φανερό ότι το κεντρικό και το δημοτικό-περιφερειακό πολιτικό και οικονομικό κατεστημένο έχει «κάτι πιο βαθύ» που το ενώνει την εξυπηρέτηση των συμφερόντων της οικονομικής ολιγαρχίας και της διατήρησης της κυριαρχίας της, ανεξάρτητα από τον καυγά τους για τη νομή της εξουσίας.\nΕμείς είμαστε συνολικά υπέρ ενός διαφορετικού μοντέλου λειτουργίας και διαχείρισης των κοινών. Όπου θα υπάρχουν θεσμοθετημένες λαϊκές συνελεύσεις σε κάθε γειτονιά με ουσιαστικές αρμοδιότητες και αποφασιστικό ρόλο για την περιοχή. Αυτές οι λαϊκές συνελεύσεις να εκλέγουν εκπροσώπους ανακλητούς που θα μεταφέρουν τις δεσμευτικές αποφάσεις των συνελεύσεων και θα συγκροτούν ένα συμβούλιο σε επίπεδο δήμου με αρμοδιότητες για τα γενικότερα ζητήματα. Αυτό είναι ουσιαστική δημοκρατική λειτουργία που προωθεί τα συμφέροντα των φτωχών λαϊκών στρωμάτων και αυτό δεν υπηρετείται από το συγκεκριμένο νομοσχέδιο.\nΕίμαστε αντίθετοι στον Κλεισθένη από τη σκοπιά ενός άλλου τρόπου οργάνωσης της ζωής μας σαν εργαζόμενοι και κάτοικοι. Ενός τρόπου που θέτει στο κέντρο τα σύγχρονα κοινωνικά και εργατικά δικαιώματα, την ικανοποίηση των αναγκών της εργατικής τάξης και των φτωχών λαϊκών στρωμάτων, τη συγκρότηση σύγχρονων δημοκρατικών μορφών λαϊκής συλλογικής οργάνωσης, πάλης και επιβολής της λαϊκής θέλησης, με λόγο στην πολιτική που σχεδιάζεται και εφαρμόζεται στην πόλη και στις τοπικές κοινωνίες. και την εξασφάλιση ίσων όρων για τ Συγκρουόμαστε με όλα εκείνα τα χαρακτηριστικά θεσμικής οργάνωσης του τοπικού κράτους που τη διαπερνούν σαν κόκκινη γραμμή και όλα εκείνα τα στοιχεία που αναδεικνύουν το βαθιά αντιλαϊκό χαρακτήρα του τοπικού κράτους.\nΕμείς είμαστε υπέρ της απλής ανόθευτης αναλογικής. Το σύστημα εκλογής στον Κλεισθένη είναι ένα αναλογικότερο μοντέλο που λειτουργώντας όμως, ταυτόχρονα με αποκλεισμούς και πλαισιώνοντας τελικά ένα συγκεντρωτικό – δημαρχοκεντρικό μοντέλο διοίκησης, νοθεύεται. Από τη στιγμή που αποκλείονται συνδυασμοί, που δεν μπορούν να συγκεντρώσουν τον απαραίτητο αριθμό υποψηφίων ή και μεμονωμένοι υποψήφιοι και υπάρχει δεύτερος γύρος για εκλογή ενός υπερσυγκεντρωτικού δημάρχου δεν εξασφαλίζετια η ισοτιμία της ψήφου και της έκφρασης όλων των απόψεων. Άρα το σύστημα αυτό δεν αποτελεί απλή ανόθευτη αναλογική. Ο Κλεισθένης, όπως και ο Καλλικράτης πριν και ο Καποδίστριας νωρίτερα, δεν εκφράζουν ένα διαφορετικό μοντέλο δημοκρατικής λειτουργίας και αυτοδιοίκησης των τοπικών κοινωνιών.\nΗ κατάκτηση της δημοκρατίας και της πραγματικής αυτοδιοίκησης κρίνεται στη θεσμοθέτηση και λειτουργία συνελεύσεων και μορφών λαϊκής οργάνωσης με αποφασιστικό ρόλο και λόγο και στη δυνατότητα συμμετοχής όλων των κατοίκων χωρίς αποκλεισμούς στις συλλογικές δημοκρατικές θεσμοθετημένες διαδικασίες και όχι με εκλογές εκπροσώπων κάθε 4 χρόνια.\n· Όχι στην επιχειρηματικοποίηση- εμπορευματοποίηση και ανταποδοτική λειτουργία των δημοτικών υπηρεσιών.\n· Όχι στην ιδιωτικοποίηση δημοτικών υπηρεσιών και την είσοδο εταιρειών σε κοινωνικές υπηρεσίες και δημόσιες λειτουργίες. Έξω οι ιδιώτες από την καθαριότητα.\n· Όχι στην αύξηση των δημοτικών τελών.\nΑναρτήθηκε από roulatikopoyloy στις 10:23 μ.μ.\nΙταλία «Κλείδωσε» η συμφωνία για το σχηματισμό κυβ...\nΤσίπρας: Η λιτότητα τελειώνει, 700 εκατ. ευρώ θα π...\nΑριστερή Κίνηση Περιστερίου, Αυθαιρεσίες στο Νεκρο...\nΨηφιακή μαστογραφία σε ανασφάλιστες, άπορες και χ...\nΤην «πάτησε» ο Σουλτάνος: «Καταρρέει» η τουρκική λ...\nΧωρίς τη μέλισσα δεν θα υπήρχε ζωή στον πλανήτη μα...\nΠότε θα καταβληθεί θα πληρωθεί το Κοινωνικό Εισόδη...\nΤΙΜΗΤΙΚΗ ΑΠΟΔΟΣΗ ΤΟΥ ΟΝΟΜΑΤΟΣ «ΚΩΣΤΑΣ ΠΑΠΛΩΜΑΤΑΣ...\nΧωρίς μετρό σήμερα η Αθήνα - Πώς θα κινηθούν τα υπ...\nΗ θεία Ραφτρία\nΠεριστέρι: Εγγραφή στο Μητρώο Αρρένων των αγοριών...\nΑριστερή Κίνηση Περιστερίου: Το νομοσχέδιο «Κλεισθ...\nΠαιδικοί Σταθμοί: Ξεκίνησαν οι εγγραφές -Σε ποιους...\nΛάρισα: Εμφάνιση φιδιών -Δύο άτομα στο Νοσοκομείο ...\nΆστεγη και ομοφυλόφιλη δηλώνει η κόρη του Τσάκι Τσ...\nΣχολικά γεύματα: Σε 151.276 μαθητές ημερησίως το 2...\nΣεισμός: Ο εγκέλαδος «χτύπησε» ξανά την Αθήνα – Αν...


Συγκλονιστική μαρτυρία για τα Γρεβενά – Βρήκαν κομμάτια από σάρκες (ΦΩΤΟ + VIDEO) | Typosthes\nΚΟΙΝΩΝΙΑ 21/03/2022 11:40\nΣυγκλονιστική μαρτυρία για τα Γρεβενά – Βρήκαν κομμάτια από σάρκες (ΦΩΤΟ + VIDEO)\nΑγνοούνται τρεις εργαζόμενοι του εργοστασίου – Τραυματίας και σε κατάσταση σοκ μεταφέρθηκε στο νοσοκομείο ο φύλακας\nΠολύ ισχυρή έκρηξη σημειώθηκε το πρωί της Δευτέρας σε εργοστάσιο παραγωγής εκρηκτικών στην περιοχή της Ιτέας Γρεβενών. Από την έκρηξη ισοπεδώθηκε μεγάλο μέρος των εγκαταστάσεών του. Επί τόπου έχουν σπεύσει 11 πυροσβέστες με τέσσερα οχήματα.\nΈκρηξη σε εργοστάσιο παραγωγής εκρηκτικών στους Αγαλαίους Γρεβενών. Κινητοποιήθηκαν 11 #πυροσβέστες με 4 οχήματα, καθώς και δυνάμεις από 2η και 5η ΕΜΑΚ.\n— Πυροσβεστικό Σώμα (@pyrosvestiki) March 21, 2022\nΤρεις εργαζόμενοι του εργοστασίου αγνοούνται. Οι δύο από τρεις εργαζομένους που αγνοούνται είναι από το χωριό Δήμητρα και την πόλη των Γρεβενών ενώ ο τρίτος από χωριό της Κοζάνης. Ο φύλακας του εργοστασίου που μόλις είχε αλλάξει την βάρδια του και έφευγε για το σπίτι του είναι τραυματισμένος και μεταφέρθηκε σε κατάσταση σοκ στο νοσοκομείο Γρεβενών. Σύμφωνα με την διοικήτρια του νοσοκομείου Γρεβενών Ευτυχία Καπάτου που μίλησε στο ΑΠΕ-ΜΠΕ η κατάσταση υγείας του φύλακα δεν εμπνέει ανησυχία ενώ του έχουν παρασχεθεί οι πρώτες βοήθειες.\nΟ κ. Δημήτρης Παλέγκας κάτοικος της Ιτέας Γρεβενών ανάφερε στο ΑΠΕ ΜΠΕ ότι «η έκρηξη ήταν τόσο ισχυρή και νοιώσαμε την γη και τα σπίτια μας να ταρακουνιούνται όπως στον σεισμό του 1995...». Μίλησε για ένα τεράστιο σύννεφο καπνού που υψώθηκε εκατοντάδες μέτρα πάνω από το έδαφος κι ότι τα γύρω χωράφια σε απόσταση εκατοντάδων μέτρων από την περίφραξη του εργοστασίου έχουν γεμίσει με κομμάτια από μπετόν και σίδερα που προέρχονται τις εγκαταστάσεις του εργοστασίου.\nΟ Πύραρχος Αντώνης Καλαΐδόπουλος μίλησε στο OPEN για «κρανίου τόπο» στο σημείο και τόνισε ότι όλη η μονάδα παραγωγής έχει ισοπεδωθεί εντελώς. «Υπάρχουν κομμάτια από σάρκες» ανέφερε χαρακτηριστικά.\nΤο εργοστάσιο είναι της εταιρίας ELTEK η οποία ιδρύθηκε το 2010 με έδρα στους Αγαλαίους του Δήμου Γρεβενών, ενώ σε αυτό εργάζονται πάνω από 30 άτομα. Οι εγκαταστάσεις απλώνονται σε μια ιδιόκτητη έκταση 100 στρεμμάτων με 14 βιομηχανικές εγκαταστάσεις, αποθηκευτικούς χώρους συνολικής χωρητικότητας 700 τόνων πρώτης ύλης και 200 τόνων εκρηκτικών υλών.\nΠυροσβεστική και Αστυνομία δεν αφήνουν κανέναν να πλησιάσει σε κοντινή απόσταση, ενώ στο σημείο βρίσκονται ο Περιφερειάρχης Δυτικής Μακεδονίας, ο Δήμαρχος Γρεβενών και άλλοι εκπρόσωποι της αυτοδιοίκησης οι οποίοι ενημερώθηκαν για το συμβάν που έχει αναστατώσει την περιοχή.\nΘεσσαλονίκη: Έβαλε κρυφή κάμερα σε ερωτική συνεύρεση – Συνελήφθη 52χρονος\nΓρεβενά: Ισχυρή έκρηξη σε εργοστάσιο της Ιτέας - Αγνοούνται 3 άτομα\nΟυκρανία: Πρώτη αλλαγή βάρδιας στο Τσερνόμπιλ μετά τη ρωσική εισβολή\nέκρηξη στα Γρεβενά